הוועדה המיוחדת לפניות הציבור, כנסת 25, פרוטוקול מספר 46, 2024-01-03 00:00

יצחק פינדרוס: בוקר טוב, אני מתכבד לפתוח את ישיבת הוועדה המיוחדת לפניות הציבור, תלאות הממתינים לבדיקות ולוועדות במרב"ד

יצחק פינדרוס:  אנחנו בישיבה הקודמת שהתקיימה, לפני די הרבה זמן כבר, ב-26 ביוני 23, דיברנו על כמה כיוונים לפתרונות, אני אשמח לשמוע ממשרדי הממשלה, מכיוון שזאת ישיבת מעקב, במקום להתחיל את כל הסיפור מהתחלה, אני אשמח לשמוע, איפה אנחנו נמצאים כרגע, נמצא כאן דוקטור ספי מנדלוביץ, משנה למנכ"ל משרד הבריאות, נשמח לשמוע, איפה התקדמנו מאז

ספי מנדלוביץ: תודה רבה אדוני היושב ראש, היה לי חשוב להגיע היום, אני בלו"ז מלחמה, גם מה שהיה אתמול בלילה, זה לא מקל עלינו ואני נאלץ לעזוב בעשר, אבל אתמול ביקשתם ואני רציתי לבוא, לא רציתי שאף אחד אחר מההנהלה יבוא, אני אבוא - - -     

יצחק פינדרוס: מה שהיה אתמול בלילה, מקל ולא מקל

ספי מנדלוביץ: מבחינת המחויבות של מערכת הבריאות זה אלינו –     

יצחק פינדרוס: בסדר גמור, לא טווח הארוך, טווח הביניים

ספי מנדלוביץ: כן, כן והיה לי כן חשוב לבוא ולתת איזו סקירה ובעיקר להראות את המחויבות שלנו, לא רק במילים, אלא גם במעשים, מי שמכיר את הלו"ז שלי, אני כבר שלושה חודשים מתעסק עם המלחמה, הלו"ז שלי זה ככה, מלחמה, מלחמה, מלחמה, מרב"ד, מלחמה, מלחמה, מלחמה, מרב"ד, זאת אומרת, זה פחות או יותר העיסוק היחיד שלי, מעבר למלחמה, שהמשכנו אני אודה שבחודש הראשון של המלחמה, גם זה לא קרה, אבל הדיון הראשון שקיימתי בתוך החמ"ל של משרד הבריאות, על נושא שהוא לא נושא של מלחמה, היה המרב"ד וזה ממשיך להיות ככה

ספי מנדלוביץ:  אני חושב שיש לי עשרים אגפים מתחתיי, אין יום שאין עיסוק עם איזה נציג עם המרב"ד והיה לי חשוב להגיד את זה ואנחנו מבינים ולא מנסים ליפות את המציאות, לקחתי את הפרויקט הזה עליי, כשנכנסתי לתפקיד ואני לא מתכוון להרפות, עד שהנושא הזה סגור

ספי מנדלוביץ:       עכשיו אני אתן איזושהי סקירה על מה שנעשה, אני חושב שיש לא מעט בשורות ותוצאות, אני מחלק את זה שנייה, בין שני דברים, אני מבין גם שכאן הולכת לדון סוגייה של וועדות התאמת רכב שאנחנו על זה נדבר בנפרד, גם שמה כבר, הנושא הזה אפשר לסמן עליו וי, היו שם בעיות פרסונליות, של היעדר יועצים טכניים, נחתם איתם הסכם

ספי מנדלוביץ:  במקביל כבר בעצם, משובצות וועדות, לכל אורך החודשים ובמקביל לזה, פתרנו את בעיית הייסוד, שהוועדה הייתה תלויה במספר מאוד מצומצם של יועצים טכניים, על כל המשתמע בדבר הזה ויוצא עכשיו בעצם, קול קורא, להכשיר לראשונה, אחרי עשרות שנים, יועצים טכניים, שלא נהיה תלויים בשלושה יועצים, אלא בעצם, אפשר לפתוח את השוק הזה, אז בעצם, יש שם גם פתרון טכני שהוא זמני ונותן מענה לבעיות, אבל גם פתרון שהוא ארוך טווח, אז זה לגבי הוועדות

ספי מנדלוביץ:      אני רוצה שנייה לדבר באופן יותר כללי, על הסוגייה של המרב"ד, מה נעשה, מבחינת תפיסת עולם, אחרי זה ימשיכו אותי חבריי, לגבי הפרטים, האסטרטגיה זה להבדיל, נגיד מסתכלים על רפורמות בשירותים מאוד מורכבים, מסתכלים, דוגמא על הנושא של הדרכונים, עכשיו, אני חושב שלהבדיל מהדרכונים שצריך להוריד את הכובע, למה שנעשה שמה, אבל אנחנו שואבים משמה, לא מעט רעיונות, בסוף התהליך עצמו של הנפקת דרכון, הוא תהליך הרבה יותר פשוט ולכן אפשר לעשות מבצע של זבנג וגמרנו, הגישה של להתמודד עם הבעיות במרב"ד, דרך להוסיף כוח אדם והדברים הרגילים, זה לא יפתור את הבעיה, זה יהיה פלסטר שהוא לא יעזור לאורך זמן, לראיה, ניסו את זה לאורך עשרות שנים, כל פעם העלו עוד ועוד ועוד והבעיה רק הלכה וגדלה ומטבע הדברים, בשביל לפתור בעיות שורש, התהליכים האלה לוקחים יותר זמן, לשמחתי אני יכול להגיד שאנחנו אחרי התהליכים האלה וכבר מתחילים לראות תוצאות ואני רוצה להסביר במה דברים אמורים

ספי מנדלוביץ:  בשביל לפתור את הנושא של המרב"ד, צריך לעבוד בכמה מישורים, צריך קודם כל, לצמצם את שער הכניסה וזה התהליך הכי מורכב, שלקח הכי הרבה זמן ובשביל זה גם, החלפנו את הנהלה של המרב"ד, גייסנו גם רופאים, יש כאן את יניב שהוא מנהל הוועדות, שגם מה שעשינו, זה לא את הדבר הרגיל של להגיד, אוקי, תנו לו עוד תקנים, אלא ריכזנו הרבה מאוד סוגי וועדות, חלקם לא נוגעות ואין איתם בעיות, יניב עשה נגיד מהפכה בגזזת שפעם היה, בעיה מאוד קשה והוא שיקם את הגזזת ואנחנו בתוך ה- עשינו הסטות פנימיות, העברנו, אמרנו, אוקי, הדבר הזה עובד מצוין, העברנו דרך זה כוח אדם, לדוגמא, למרב"ד ולוועדות

ספי מנדלוביץ:      עשינו שינוי שלם של המבנה הארגוני, ככה התהליך הזה התחיל, כי בסוף, בלי הנהלה טובה, אתה לא יכול לקדם שינויים משמעותיים, זה הנהלה אדמיניסטרטיבית, מה שנקרא, דוקטור יובל דאדון, הבאנו אותו כרופא ראשי, בשביל להביא, באמת, רופא שחושב מחוץ לקופסא, מוכן להיות אמיץ ולשנות תהליכים הרבה יותר בסיסיים, באיך שהדברים מתנהלים, לחשוב מחוץ לקופסא, כי בערך שלושים שנה זה עבד באותו שטנץ, על סמך ההחלטות שלא תמיד ברור, מה הם טיבם ואז זה השלב המפתח בשביל מה שנקרא, לצמצם את שער הכניסה, זאת אומרת, אנחנו הבנו ששער הכניסה יש שטף של פניות שמתקבלות למרב"ד, אנשים על לא עוול בכפם, לא יודע גם מי שמגיע, אין לו עוול, אבל אנשים נכנסים למסלול הזה, שהוא לפעמים בור ללא תחתית ובכלל הם לא היו צריכים להיכנס אליו וההבנה שקודם כל, אפשר לחתוך בצורה משמעותית את האנשים שמגיעים למרב"ד ולהגיד למישהו כבר במעמד הכניסה, הכול בסדר, אתה לא צריך למרב"ד

ספי מנדלוביץ:  אני יכול לתת דוגמא אחת לדבר הזה, עכשיו הדבר הזה תוקפים אותו בהרבה מאוד צורות וכל מה שאני אומר כבר זה לא תיאוריה, זה כבר דברים שנעשו וגם אני אתן את ההשפעות של הדבר הזה

ספי מנדלוביץ:      יש דבר שנקרא, דיווח 12ב, מה זה 12ב? זה אומר שמכל מיני נסיבות, רופאים, או בבית חולים, בקהילה, הם חייבים לדווח עליך, בעצם, למרב"ד, עכשיו ההגדרות האלה היו מאד מאוד רחבות, בעיה נירולוגיות, הבנאדם שבא למחלקה עם נגיד, זה נקרא TIA זה שבץ חולף, יש הרבה מאוד אנשים כאלה, בא אחרי 48 שעות, אף אחד לא יודע שהיה לו שבץ, אוטומטית דיווחו אותם למרב"ד, האנשים האלה מתפקדים לגמרי כרגיל והם נכנסו לויה דולורוזה הזאת, לדוגמא, זה רק דוגמא אחת מבין הרבה מאוד דוגמאות ומה שנעשה בתהליך מאוד ארוך, כי המערכת הרפואית היא מערכת מקצועית, יש יגידו שמרנית, אתה לא יכול לעשות את זה בזבנג וגמרנו, זה תהליך ארוך מאוד, ארוך מאוד, של שנה, לטייב את מי מפנים למרב"ד, אין יותר שאלות פתוחות, זה האם יש לו שבץ שמפריע לתפקוד, לאורך יותר מחודשיים, זאת אומרת, להראות שיש דברים בגו, זה רק דוגמא אחת מבין הרבה מאוד דוגמאות רפואיות

ספי מנדלוביץ:  הדבר הזה בוצע, יצא חוזר משרד הבריאות שכבר מנחה את הרופאים, מהצד השני כבר, בתוך המרב"ד, מכיוון שאנשים עובדים על אוטומט וגם זה לא שרופאים, הם יושבים וקוראים כל היום את הדברים האלה, אז רופא שלא עומד בדבר הזה והוא שולח הפנייה למרב"ד, קודם כל, היום מסתכלים אומרים, רגע, אין שום סיבה בעולם, יותר מזה, מקבלים משוב, אומרים, לא, לא, לא, לא צריכים להפנות אותו למרב"ד ואנחנו בעצם, קוטמים את התהליך כניסה הזה מלכתחילה, זו דוגמא אחת

ספי מנדלוביץ:      דוגמא שנייה, לצמצם את שער הכניסה, עכשיו אנחנו מעריכים שהדבר הזה דרמטית יוריד בהרבה מאוד הפניות את הדבר הזה, זה לא עניין של מה בכך

ספי מנדלוביץ:  הדבר השני זה גיל, עד היום, אני מניח שאנשים מכירים, בגיל שבעים, אתה צריך בעצם להתחיל את המסלול של המרב"ד, נעשתה סקירת, שוב, אנחנו יש לנו הרגשת אחריות לחיי אדם, זה לא צחוק, בסדר? נעשתה סקירת ספרות, מה שקורה בכל העולם, מאוד מעמיקה, בדיוק אנחנו אגב, מפרסמים על זה מאמר מדעי, כי מאוד חשוב לנו לגבות את זה באופן מדעי וראינו שההנחיה מגיל שבעים, היא לא עומדת בסטנדרטים הרפואיים ואין שום בעיה, להעלות את זה לגיל 75, כי זה מה שקורה במדינות הכי מתקדמות בעולם, יש גם מדינות ש-85 ויש מדינות ש-50, זה ספורדי לגמרי והדבר הזה, תיכף נדבר על שיתוף הפעולה, יוצא הדופן עם משרד התחבורה שעלה קומה, אם אינני טועה, ממש הבוקר, נכון? שרת התחבורה חתמה על התקנה הזאת, שמעלה מגיל 70 ל-75, עכשיו צריך לבין שרוב הקשישים הם בין 70 ל-75, אנשים מעל גיל 75-80 פחות נוהגים, אז אלו הן רק שתי דוגמאות ששוב, אי אפשר באבחת חרב להגיד עושים את זה, זה שתי דוגמאות לתהליך מאוד ארוך, חלקו מלווה בשינוי תקנון, לצמצם את שער הכניסה ויש עוד הרבה מאוד דוגמאות, אבל אלו הן שתי דוגמאות מאוד משמעותיות לתהליך הזה

ספי מנדלוביץ:      הדבר השני, עכשיו אנחנו עדיין לא רואים פירות של הדבר הזה, כי הדברים האלה הם חדשים ואנחנו עוד לא רואים פירות ואני מזכיר שברקע, מעבר לזרם של הפניות, יש לנו גיבנת ענקית, ענקית שצריך לטפל בה

ספי מנדלוביץ:  לפני ייעול העבודה, אני אדבר שנייה על צמצום שער כניסה, מה שאנחנו עושים, מעבר לעובדה שכל הפניות החדשות הם כבר מנותבות במסלול הזה ולכן, היום, מישהו חדש, יכול להיות שיגידו לו מהר מאוד, אתה לא צריך לחכות את כל הזה, הכול בסדר

ספי מנדלוביץ:  אנחנו גייסנו צוות של אחיות, צוות של רופאים, אבל רופאים מנוסים, רופאים עם כתפיים ומה שהם עושים בעצם, עכשיו, בתהליך ארוך, עוברים על כל אותה גיבנת, הם לא מתעסקים עם תיקים חדשים, הם עוברים על כל אותה גיבנת ובוחנים אותם, לפי הקריטריונים החדשים, בכלל לפני שהם יכנסו למסלול ואנשים מחכים הרבה מאוד זמן, אנחנו יודעים, אנחנו לא מכחישים, זה איום ונורא, מי שמחכה, לא יודע מה, שמונה חודשים, או שבעה חודשים, מסתכלים על התיק שלו, בכלל לא קוראים לו לוועדה, אומרים רגע, אם הוא היה שולח היום את ההפניה שלו, הוא לא היה צריך לבוא למרב"ד, כי הוא בן 72, אנחנו מסתכלים, היה לו סחרחורת ומישהו שלח אותו, בלי שום סיבה וזו האסטרטגיה העיקרית שלנו, בעצם, לנקות את הגיבנת, עכשיו זה תהליך, אני לא מכחיש זה תהליך שייקח זמן, יש לנו גיבנת אדירה

ספי מנדלוביץ:      נעשו הרבה מאוד תהליכי – מעבר לדבר הזה – נעשו הרבה מאוד תהליכים באופן העבודה, מה שנקרא, בכלל שינוי, כל שגרת העבודה במרב"ד, פעם היה, לא אכניס אותכם לפרטים הטכניים, אבל כאן יובל ויניב יכולים להרחיב, כל הטריאז', היה תהליך של טריאז' ותיקים והעבירו אותם ולמקום והם צללו אל הלא נודע, כל התהליך הזה השתנה ואיך אנחנו יודעים שהתהליך הזה עובד יעיל? מדובר כבר במדדי התוצאה, אחרי שלושים שנה, שכל שנה שרק הערמה הלכה וקטנה, אני לא מדבר על הגיבנת, בשלושה חודשים האחרונים, לראייה, כל חודש, מצליחים לבדוק ולטפל ולסגור תיקים, יותר מכמות הכניסה

ספי מנדלוביץ:  עכשיו אם לא הייתה גיבנת של אותם תיקים, הייתי אומר, חבר'ה זהו, הסיפור סגור, להתראות, לא, יש לנו אתגר אדיר, האתגר האדיר הוא, איך מתמודדים עם הגיבנת, כי בכלים שיש לנו עכשיו, ייקח הרבה מאוד זמן להתמודד עם הגיבנת

ספי מנדלוביץ:  אז במקביל למה שאמרתי ולכל ייעול אופי העבודה ולגיוס כוח אדם ייעודי, כי אגב, עוד מעט, אחרי שנפטר מהגיבנת, לא יצטרכו את האנשים האלה, הם למבצע מיוחד של חיסול הגיבנת, על סמך הקריטריונים החדשים

ספי מנדלוביץ:  התהליך הנוסף שאנחנו עושים, זה בעצם, אנחנו גם עובדים עם מיקור חוץ, זה אפרופו, אותו מבצע מיוחד, אנחנו יוצאים ממש, אחרי עבודה מאוד משמעותית, כי תראו, אנחנו המחויבות שלנו זה חיי אדם, אנחנו מעלים אנשים לכביש, זה לא - - -     

יצחק פינדרוס: ספי, אני לא רוצה לעצור אותך, היו עוד שני נושאים מזה שאמרת והועלו אז, זה הנושא של נהגי המשאיות שבאים מהצבא, שהם גם יוצרים איזשהו גיבנת ואנשים שמגיעים מביטוח לאומי, כבר עם חוות דעת מאוד מאוד ברורה, שלא תמיד היא צריכה עוד פעם חוות דעת, אלה שני נושאים גם שדיברנו, השאלה אם יש גם בנושא הזה?     

ספי מנדלוביץ: אז אני אשלים ואני אענה על הדברים האלה, ביטוח לאומי, אני אבקש מחבריי להשלים

ספי מנדלוביץ:  אגב, אפרופו ביטוח לאומי, זה היה ברמה של מנכ"לית ביטוח לאומי ואני, מסתמסים עשר פעמים ביום, גם לפתור את הדברים, רק שתדעו, גם הם מאוד מחויבים לסוגייה הזאת

ספי מנדלוביץ:  יוצאים למכרז, מיקור חוץ, שוב, אחריות שלנו היא, אנחנו לא רואים את זה כתפוח אדמה לוהט שצריך להעביר למישהו אחר, יש לנו אחריות, אנחנו בסוף מעלים אנשים על הכביש, לקח הרבה מאוד זמן לכתוב את המכרז הזה, שהוא מצד אחד ישמור על האיזונים הנכונים, יהיה מאוד מקצועי ומצד שני, יאפשר לנו לשחרר את צוואר הבקבוק

ספי מנדלוביץ:  אני כבר יכול להגיד שכבר במכרז הקיים, עם חברה שכבר קיימת, גם אנחנו העלנו מאוד את המספרים, אבל אנחנו הולכים כאן על מספרים, הרבה הרבה הרבה יותר רובסטים, שבעצם, התכלית, כמו שאמרתי, כבר עכשיו זה הרבה יותר יעיל, היא להוריד את הגיבנת הזאת

ספי מנדלוביץ:  אז ניסיתי ממש על קצה קליפת אגוז, לוודא את התהליכים, עכשיו כל זה היה על בסיס רעוע של מערכות מידע ושל תיקים ידניים, גם זה תהליך שלם, כי בהתחלה שבאנו לבחון, הם לא ידעו להגיד לנו, כאילו, לא יכולת אפילו לבחון את התהליכים שלך, אל מול התוצאה

ספי מנדלוביץ:  עכשיו סוף סוף, אגב, יש עוד הרבה מה להשתפר, המצב יותר טוב

ספי מנדלוביץ:  לגבי רכב כבד וכאן גם ידידי כאן ממשרד התחבורה, ישבנו, רק שתבינו את הזה, ישבנו עם שרת התחבורה, לפני שבועיים, ביום ראשון בערב, ישבנו עם מנכ"ל משרד התחבורה, ביום ראשון האחרון על הדבר הזה

ספי מנדלוביץ:  אנחנו עושים בעצם, כמה תהליכים במקביל, התהליך הזה - - -     

קריאה: ביום שני

ספי מנדלוביץ: כן, ביום שני, עד שאנחנו לא נפצח את הדבר הזה

ספי מנדלוביץ:  זה כולל כמה דברים, זה גם כולל, כמו שדיברתי, על צמצום שער הכניסה, לא לרכב כבד, גם שם משרד הבריאות עשה עבודה מאוד מאוד מקיפה, אני בדיוק פרסמתי, הוצאתי מכתב מקצועי, איך מדייקים את הקריטריונים, כי אני נזהר עם להגיד עם הכלים, איפה אתה צריך יותר לשים, ככול שאתה רואה יותר רחב, אז אתה גם פחות מדייק, יש אנשים שלא צריכים כל מיני דברים ואין סיבה בעולם, אבל מי שצריך, אתה מבין שאתה צריך לשים עליו הרבה יותר דגש וזה אני חושב הדרך באמת, למנוע מהאנשים הלא נכונים לעלות לכביש

ספי מנדלוביץ:  עשינו את זה כבר, ההנחיות כבר יצאו לשטח, יצאו לשטח, אוקי? זה כבר משפיע, אגב, כבר ואני שוב, אני לא אדבר בשם משרד התחבורה, אבל אני מרגיש שאנחנו לגמרי ביחד באירוע, זה כבר משפיע, ביום חמישי הוצאתי את המכתב, כבר עכשיו משרד התחבורה, את ספק החוץ שלהם שבודק את הדבר הזה, הם כבר יכולים בעצם, להנחות אותם, להגיד, חלק מהדברים שאתם לא צריכים לעשות ואוטומטית הדבר הזה, גם ייעל את הדבר הזה

ספי מנדלוביץ:  עכשיו, בהקשר של לסגור לגמרי את הסוגייה של רכב ציבורי ורכב כבד, יש עוד כמה תהליכים שאנחנו צריכים לעשות, זה כולל שינוי תקנות, יש עוד החלטות שאנחנו , מול משרד התחבורה, עכשיו אנחנו כל שבוע שיח ברמת שרים, בשביל לסגור את הסיפור הזה והם מוזמנים להרחיב

ספי מנדלוביץ:  לגבי שאלתך, לגבי הביטוח הלאומי, אז אני לא יודע, פשוט אני לא ער ל- - -     

יובל דאדון: דוקטור יובל דאדון, המנהל הרפואי של המרב"ד, נעים מאוד, שוב, תודה על הישיבה, בהחלט הישיבות האלו עוזרות לנו, לשמוע את הציבור, להבין את המצוקה ועם הצעקות והקושי הגדול שאנחנו נחשפים, אנחנו הולכים IN-HOUSE, אל היחידות הרלוונטיות ומבהירים את צורת העבודה - - -      

יצחק פינדרוס: אתה כבר יודע שאנחנו משתדלים להיות עניינים ולקדם, על אף הצעקות, אנחנו מאוד נשתדל, זה לא שאני לא יודע לצעוק, אבל זה אני משאיר לוועדות אחרות

יובל דאדון: בהחלט, בהחלט, עם הדברים האלו ועם הקושי והזעם הציבורי, אנחנו הולכים IN-HOUSE ומבינים את הנקודות שבהם צריך לדייק ולעשות את הדברים יותר טוב, אז תודה רבה על הביקורת הזאתי, היא חשובה מאוד

יובל דאדון:  לגבי הנושא של נהגי צה"ל ועבורם שעושים את אותם העבירות אוטומטיות, בעיקרון, אות ועיקרון, אותו רציונל של עבודה משותפת, מול משרד התחבורה שדיבר ספי על הדיוק, רלוונטי גם שם והיה ואין קריטריון שמעיד על בעיה נקודתית ועל קושי תפקודי, או קושי אישי, אין שום סיבה לאשר בצורה אוטומטית וזה דבר שיוכל ויהיה מוכל

יובל דאדון:  לגבי וועדות ביטוח לאומי, אז יש כאן שני מרכיבים, יש כאן א', את הנושא של דיווחי 12ב', חובת רופא מטפל, שאנחנו מקבלים המון המון דיווחים לא מוצדקים, דיווחים על אוטומט זה אנחנו עובדים באופן ישיר, מול הרופא הראשי של ביטוח לאומי, מתקיימת איתם גם פגישה כדי לדייק

יובל דאדון:  לפי אותו חוזר, כדי שאנחנו לא נקבל – כמו שאמר ספי – לא נקבל TIA, לא נקבל דום נשימה בשינה כדבר כללי, אלא נקבל רק דברים נקודתיים, זה אחד

יובל דאדון:       הדבר השני, לגבי אותם וועדות ניידות, וועדות שכמו שאמר חבר הכנסת הרב, אנחנו בסופו של דבר, אנשים כבר עשו להם את הבדיקה הפיזיקלית, אנחנו יודעים את רמת התפקוד שלהם, אז אנחנו עובדים על ממשקים ישירים, עם הדבר הזה, גם בפן המחשובי ושוב, זה לא לחיצת כפתור, כמו שהיה פעם קודמת, זה כן תהליך שצריך לעבוד, אבל אנחנו לוחצים בכל הכוח והמשמעות של הדבר הזה, שאנחנו נקבל את תמצית הדיווח, מאותם וועדות ניידות, נראה את הדבר הרלוונטי ונוכל לקבל החלטה, על סמך אותו דבר, זאת אומרת, אתה רואה שרגל ימין לא מתפקדת, גפיים עליונות עובדות, אפשר להעביר רגל שמאל, לא צריך לזמן את האדם, לא לבדיקה, לא לשלוח אותו לבדיקת עיניים, לא לשלוח אותו לבדיקה פסיכולוגית - - -     

יצחק פינדרוס: לפי התהליך, מתי זה יתחיל הדבר הזה?     

יובל דאדון: הדבר הזה הוא כבר מיושם עכשיו בפועל, על סמך הדיווחים, על סמך אותה גיבנת שקיימת, זאת אומרת, אנחנו לא על אוטומט מזמנים את האנשים לבדיקות והשלב המחשובי שזה השלב הקצת יותר ארוך, זה תהליך, אתה יודע, לוקח קצת יותר זמן, אבל ברמת המהות, ברמת העיקרון, ברמת ה-לא לזמן אנשים סתם, כי הם הלכו לבדיקה אחרת וקיבלנו דיווח, זה כבר דבר שמיושם דה-פקטו וזה דבר שאנחנו מאמצים, יחד עם אותה ביקורת ששמענו מהציבור וביקורת מוצדקת

יצחק פינדרוס: בסדר גמור

יצחק פינדרוס:  משרד התחבורה

יוסי שריד: אני רוצה להמשיך את - - -     

יצחק פינדרוס: מטבע הדברים שאתה עושה ישיבת מעקב, אתה רוצה לשמוע ממשרדי הממשלה, איפה התקדמנו ואז נשמע את זה

יוסי שריד: יוסי נזרי, אגף הרישוי, משרד התחבורה

יוסי שריד:  אני חושב שבוועדה הקודמת, כבר אמרתי לך שמשהו קרה פה, אמנם אני לא הרבה זמן בתפקיד, אבל אני הרבה זמן מתעסק עם נושאים מרב"דיים למינהם ואני מניח שהישיבה הזאתי, אחת מאלפי קודמות ואני הפעם חושב שמשהו אחר קורה פה, משהו שונה קורה פה, שני השרים, גם שרת התחבורה והגם שר הבריאות, נרתמו לזה, כמו שאמר ספי, אנחנו מתווכחים הרבה, זה לא שאנחנו עכשיו הכול עובר על מי מנוחות, אנחנו מתווכחים מקצועית, בריאותית, כל הדברים האלה, אבל בסופו של דבר, אנחנו קבענו שאנחנו הולכים לפתור את הבעיה והמרב"ד ומשרד הבריאות, נרתם לסיפור ואנחנו נרתמו לסיפור, כבר לפני שבועיים היינו בישיבות עם השרים, שבוע שעבר עם המנכ"לים, שבוע הבא, צוותים משותפים מתחילים לעבוד על כל הנושאים האלו וכבר אנחנו רואים שגם השתנו - - -     

יצחק פינדרוס: שאלתי בנאדם שקיבל רישיון משאית בצה"ל, אם הוא צריך לעבור את זה שוב?     

יוסי שריד: יובל לא גילה את זה, אבל לפני חצי שנה כתבתי לו על זה מייל - - -     

יצחק פינדרוס: כן, אני שואל אבל בפועל, מה קורה עם זה?     

יוסי שריד: הוא כבר אישר לי את זה, שכל מי שעבר את הנושא הזה בצבא, הוא לא צריך לעבור את זה באזרחית

יצחק פינדרוס: אגב, לא הוא אמור לאשר לך את זה, זה אחת הבעיות שדיברנו קודם

יוסי שריד: לא, הוא הסתמך על האישור של הצבא

יצחק פינדרוס: כן, אבל זה תת משרד התחבורה, בסוף, מי שקובע - -     

יוסי שריד: אנחנו קיבלנו אותה, אבל אנחנו קיבלנו אותה, כי הוא אישר לי אותה, כי הוא אישר לי אותה, הרי בסוף, בסוף כן, ברור שהוא ממליץ - - -     

יצחק פינדרוס: כן, אמרתי, מי שמאשר זה משרד התחבורה, נורא מבלבל תמיד הדבר הזה, בדיוק בסיפור הזה ודיברנו על זה בישיבה הקודמת, זה חלק מהבעיה, מי שאמור לקבל את ההחלטה בסוף, זה משרד התחבורה

יוסי שריד: לגבי נהגים רכב כבד ומקצועי ולאוטובוס וזה, אני יש לי דעה אחרת בנושא - -     

יצחק פינדרוס: לא, שנייה, אני נסעתי אתמול בכביש מפה לקריית שמונה, על הדרך היו סמיטריילרים צה"ליים, הבחור הזה מסיים מילואים, יורד, אתה אומר לו, תקשיב, תעבור תהליך אחר, לא נעים לי להגיד לך, הרכב שלי הוא אנמי, אם הרישיון שלו הוא צה"לי, או אזרחי, אני נסעתי לידו, עכשיו אם אני יכול לנסוע לידו כשהוא צה"לי, זאת אומרת, ממה נפשך? אם זה לא בסדר, אז אנא פנייתכם למשרד הביטחון, בסוף אני כאזרח נוסע ליד המשאית, אם הוא אזרחי, או צבאי, אם הוא נהג לא טוב, מבחינתי זה אותו דבר

יוסי שריד: אני אסביר שנייה את נושא התהליך של הצבא, הצבא הוא רשות רישוי, הצבא יכול להסמיך אותך, אותי, מחר לנהג סמיטריילר, להוביל טנקים, להוביל תחמושת, אין שום בעיה, זה הסמכות שלו אגב, הצבא לא מכשיר סתם, הוא לא נותן רישיונות סתם, הוא מכשיר מאוד קפדני את הנהגים והיום - - -     

יצחק פינדרוס: היא הנותנת

יוסי שריד: כן וכשאותם חיילים משתחררים, היו שתי בעיות, אחד זה מרב"ד והשני זה וותק נהיגה, וותק נהיגה, כי צריך להמתין בין דרגה לדרגה, משהו כמו שנתיים

יוסי שריד:  אנחנו היום נמצאים בתהליך – את המרב"ד כבר פתרנו, זאת אומרת, כלומר, כל חייל שיוצא מצה"ל ועבר את הכשירות הזאת, הוא כבר לא צריך את התהליך הזה, הוא פטור ממנו

יצחק פינדרוס: זה מה שרציתי לדעת

יוסי שריד: זה דבר ראשון, הדבר השני, גם בזה, אנחנו הולכים לתקן, גם לאזרחים, אנחנו הולכים לעשות את השינוי תקנה, לקצר את זמן התהליך, שלא יהיה שנה ושנה וימתינו יותר מידי, מי שיוצא עם הרישיון, הוא יוצא עם הרישיון AS IS

יוסי שריד:  עכשיו לגבי הנושאים שספי הזכיר אותם, באמת, יש כבר דברים שכבר, כמו שהוא אמר, השרה כבר חתמה על התקנה, על גיל 75

יוסי שריד:  עוד נעשים, גם עם 12ב, עם הדיווח הרפואי, אנחנו מתקנים גם את התקנה שם, על פי המלצות המרב"ד, מגדירים בדיוק איזה - - -     

יצחק פינדרוס: מתי זה הולך לצאת התקנות החדשות?     

יוסי שריד: אתה יודע, זה יכול להיות תוך שבוע וכמה ימים, אנחנו עובדים על זה בצוותים המשותפים, יש ניסוחים כאלה ואחרים, יועץ משפטי וכו', אבל אנחנו מטפלים בזה ואני יכול להגיד, באמת, מהזווית שלי, אני מחזק את מה שאמר ידידי ספי, שאנחנו כמעט כל יום מתעסקים עם זה, זאת אומרת, לא שאנחנו קובעים פגישה לעוד חודשיים ואנחנו נדבר אז, אנחנו כמעט כל יום מתעסקים עם זה, כבר ביום ראשון יש צוות של משרד התחבורה שעובד על זה, יום שני קבענו צוות משותף עם המרב"ד, אנחנו ממשיכים

יוסי שריד:  יש לנו איזושהי הנחיה לסיים את זה, בקיצור ואני מאמין שאנחנו לקראת זה, ייקח קצת זמן, כמו שאמרנו, אי אפשר לפתור את הכול ביום אחד, אבל אני משוכנע שאם אנחנו נמשיך בקצב הזה, אנחנו - - -     

יצחק פינדרוס: אני חוזר שוב, אני אומר את זה גם לך, ספי מכיר את זה, בלי להיות בוועדה, הסיכום של הוועדה הקודמת היה באמת, בדיוק הדבר הזה, צריך לקלף את זה כמו בצל, תתחיל להוריד, בדיוק זה היה הסיכום הקודם, על זה דיברנו, לראות איך זה וישיבת המעקב היא באמת לראות, אם הבצל מתקלף, בדיוק לדבר הזה, לראות, איך אנחנו מורידים ואני בשביל הסבב של משרדי ממשלה, לפני שאני פונה אליכם, את הדר ממשרד הביטחון בזום

הדר קרמר: בוקר טוב לכולם, הדר קרמר, ראש יחידה לתגמולים הטבות לרכב רפואי, משרד הביטחון

הדר קרמר:  טוב, אז אנחנו בעצם העברנו חוק הנכים בסביבות אוגוסט בשנת 2023, שם הכנסנו את כל פרק הרכב, בפרק הרכב, בעצם, שיננו את הדיפולט בהפניות שעברו למרב"ד, אם בעבר כשנכה בא לממש רכב רפואי, הפננו את כולם למרב"ד, בחוק הזה, שינינו את הדיפולט, זאת אומרת, אנחנו מפנים, רק את אלה שרופא קבע, כי יש צורך להפנות, בעצם למרב"ד

הדר קרמר:  בעקבות השינוי הזה, אצלנו פה במשרד הביטחון, עשינו עבודה משותפת עם המרב"ד, אני חייבת להגיד ולשבח את העבודה המשותפת הזאתי עם המרב"ד, הם באמת, סייעו לנו והקלו עלינו

הדר קרמר:  לקחנו בעצם, את כל סעיפי הפגימה בספר הליקויים של נכי צה"ל, מדובר על בערך 1,100 סעיפי פגימות, סיווגנו אותם לשלושה קטגוריות, כאשר קטגוריה אחת של פגימות שלא מחיבות את ההפניה וגם קטגוריה שניה, זה בעצם, כאלה שמחייבות את הפניה למרב"ד, כי הם קטיעות ידיים, רגליים ובעצם, נדרשות התאמות לנהיגה, מבחינת בטיחות וקטגוריה שלישית שבעצם, זה פגימות כאלה שמחייבות הסתכלות של רופא, עוד עין נוספת שברובם, לא יצטרכו לפנות למרב"ד

הדר קרמר:  אני רק רוצה לסבר את האוזן ככה, מהנתונים שאנחנו בעקבות העבודה הזאת עשינו, אם בשנת 2023, היו לנו כ-500 הפניות למרב"ד, רק בין שישה לשמונה אחוזים, חזרו עם צורך בהתאמה כולשהי, או בעניין של כשירות לנהיגה, זה לא סביר ולכן זה נכון לצמצם את הפניה למרב"ד, זה ייקל גם על פעילות המרב"ד, אל מול יתר האוכלוסיות ובכלל, גם למען נכי צה"ל, שיוכלו לממש את הזכאות שלהם לרכב, כמה שיותר מהר ממשרד הביטחון

יובל דאדון: והדר, אני רק אחזק, אני אומר, זה היה משמח לראות את הנתונים האלו, את התחושה שאנחנו הרגשנו, אנחנו מסתובבים במרב"ד, מגיעים אנשים צעירים, בריאים, יושבים שם במסדרון, מחכים לבדיקות כאלו ואחרות ואנחנו שואלים את עצמנו, למה? למה?     

הדר קרמר: נכון

יובל דאדון: למה באופן אוטומטי, אנשים שמתפקדים באופן מלא, אנשים שפגשנו כאן בוועדות כנסת וראינו אותם שעשו להם התלייה, למה הם מוזמנים למרב"ד? אז זה מצוין והנתונים מחזקים את התחושה שלנו ובהחלט, אנשים שאין בהם את אותם סעיפי ליקוי שקשורים לנהיגה, לא צריכים להגיע למרב"ד

יובל דאדון:  סליחה ותודה על שיתוף הפעולה

יצחק פינדרוס: תודה, תודה גם לך

הדר קרמר: אני רק רוצה להשלים את התהליך, אז ככה בעקבות זה, בעצם, סיווגנו את זה לכמה קטגוריות, אז אנחנו יכולים להגיד שכבר 30 אחוז מסעיפי הפגימה, לא יפנו יותר למרב"ד בוודאות

יצחק פינדרוס: אני רק רוצה שנייה אחת לעצור, אני רוצה להגיד תודה רבה לספי מדלוביץ, משנה למנכ"ל משרד הבריאות, גם על העבודה המאומצת בעניין הזה, כמו שאמרת, תוך כדי הלחימה וגם על הבשורות שהוא הביא לוועדה

יצחק פינדרוס:  תודה רבה

יצחק פינדרוס:  את יכולה להמשיך

הדר קרמר: ובעצם, לאחר סיווג לשלושה קטגוריות, קודם כל, את אלה שהסעיפים בוודאות לא מחייב הפניה למרב"ד, כי אין לזה שום קשר להתאמות, או כשירות, כבר אותם הורדנו

הדר קרמר:  עכשיו עניין שני הקטגוריות השניות, בעצם, בנינו מנגנון שיצמצם, עוד יותר את ההפניות למרב"ד, על ידי, גם מילוי שהמרב"ד ידייק לנו אותה יותר, גם לסעיפי הפגימות של משרד הביטחון לנכי צה"ל, ידייק לנו את מילוי ההצהרה שהיא תהיה ככה יותר סגורה, מבחינת הסעיפים וגם, עם הדיווחים ל-12ב, שאם קיים דיווח שהוא בעצם מסכן חיים, שגם זה אמור לצמצם

הדר קרמר:  זאת אומרת, שאם אני רוצה רגע להרחיב על התהליך הזה, אז נכה צה"ל ימלא את ההצהרה, אם יהיה לו כן באחד הסעיפים בהצהרה, אז כמובן שזה יהיה מחייב את הפנייה למרב"ד ואם יהיה לו לא בכל הסעיפים, אז גם פה, אנחנו במשרד הביטחון, נבדוק במערכת המגן שהתממשקו עם המרב"ד, נוכל לבדוק שם, אם יש דיווח שהוא מסכן חיים ובמידה ולא, אז גם הם לא יופנו למרב"ד ויממשו את הזכאות שלהם לרכב, אם יש דיווח כזה, אז כמובן שאנחנו נצטרך להפנות אותם למרב"ד

הדר קרמר:  אז אנחנו צופים שתהיה ירידה מאוד משמעותית, בפניות של נכי צה"ל למרב"ד, שזה גם פעם אחת יקל על נכי צה"ל כמובן ובפעם השנייה, גם על יתר האוכלוסיות שממתינות לתשובות והמרב"ד וכמובן, ככול שהמרב"ד ידייק, אם נפגע ברגל ימין, אפשר לתת ביד שמאל ולדייק יותר את הסעיפים האלה, אז נוכל לצמצם את זה גם, אבל, בהחלט אנחנו עושים עבודה משותפת, לצמצום כמה שיותר, את הפניות למרב"ד ונקווה שזה גם יעזור

יצחק פינדרוס: שאלה לי אלייך, האירועים של המלחמה עכשיו, מה-7/10, משמחת תורה, כמה זה השפיע על כמות הפניות, או בגלל הנהלים החדשים זה בעצם מצמצם את המשמעויות?     

הדר קרמר: בעניין הפצועים של חרבות ברזל, אז פעם אחת, חלקם, בפניות שבאמת מצריכות את הפנייה למרב"ד, שהם קטועים וכאלה, שיש אותם די הרבה, פה אנחנו מעלים אותם למערכות של המרב"ד ושם כבר פעם אחת הם יוכלו כבר, המרב"ד להתארגן ל-איך אני אומרת, למתן התשובות, מה כמות הפניות שעומדות להיות להם והם יוכלו להתארגן

הדר קרמר:  אני חייבת להגיד, שמי שהגיע כבר למרב"ד ועלה למרב"ד, הם נתנו תשובות די מהירות, תוך יום-יומיים גג

יצחק פינדרוס: זאת אומרת, לפי הנוהל החדש, בלי לחכות לוועדה ולרופא שרואה אותו

הדר קרמר: בלי, או שהם היו, אני לא בדקתי את זה פרטני, כי אני בסוף מקבלת את התשובה, יכול להיות שהוא הגיע למרב"ד וקיבל את התשובה - - -     

יצחק פינדרוס: הגיע תוך יום למרב"ד וקיבל תשובה, קשה לי ל-     

יובל דאדון: יו"ר הוועדה, ברשותך, אם זה בסדר, אני רוצה שנציג העובדים של המרב"ד יגיד כמה מילים, לגבי העבודה - - -     

יצחק פינדרוס: אנחנו ניתן לך בשמחה רבה, אני רק רוצה לתת קודם כל, כן, בבקשה

רות פרמינגר: עורכת דין רותי פרמינגר, ארגון נפגעי פעולות איבה ואני גם בכובע של קהילת הקטועים בישראל, הצעד הבא

רות פרמינגר:  קודם כל, אני רוצה לברך על כל התקדמות, אני חושבת שזה ראוי, אני חושבת שכולנו במשימה

רות פרמינגר:  אני רוצה להגיד משהו לאנשי המרב"ד, ליובל וליניב וכמובן, לספי, אנחנו לא נגדכם, אנחנו בעד האנשים שצריכים את המענה, שום דבר אישי, אין לנו נגדכם, יש לנו נגד המצב הבלתי נסבל, שהמשמעות שלו, ייסורים נוספים על הייסורים הקיימים, אנחנו לא צריכים להגיד לכם מה זה הייסורים - - -     

יצחק פינדרוס: שנייה, בגלל שאנחנו בישיבת מעקב, אני מבקש להתייחס לדברים שהועלו על ידי ספי ועל ידם, איפה אתם רואים דברים שחסרים עדיין, איפה לא

רות פרמינגר: אוקי, אז בדיון הקודם, הדיווח 12ב' ואני זוכרת ויש שינוי, אנחנו מברכים על זה, אבל אנחנו רק רוצים להגיד שגם כבר עשיתם דבר טוב, תפרסמו לציבור, שכולם ידעו, שידעו את זה וחבל שלא יודעים את זה

רות פרמינגר:  הדבר הנוסף שאני רוצה לדעת זה, דיברתם על מיקור חוץ, אני לא בדיוק הבנתי, מה המיקור חוץ, מי צריך לתת את ה- Outsourcing, האחיות שאתם מדברים עליהם? וזה רק לגבי הוותיקים שממתינים? עכשיו אני רוצה לשאול, בנושא של הנכים החדשים, כשמגיע עכשיו, מבית חולים תל השומר, גם חיילים, גם נפגעי פעולות איבה וגם אחרים, קטוע, יודעים בוודאות שהוא צריך, פה אין מחלוקת, הוא צריך את המרב"ד, תוך כמה זמן הוא מתקבל? כי לא הבנתי ממה שאמרה הדר, איך הוא מתקבל ממש בפועל? אז זה הדבר האחד

רות פרמינגר:  עכשיו הדבר הנוסף של הנושא של השרה שחתמה על התקנות, אם היא חתמה, אז למה מתעכב? כזה חתום זה כבר יוצא לפועל, זה כבר אחרי תזכיר להערות הציבור ומה שכרוך בזה, שאנחנו ראינו את זה ואנחנו מברכים על זה, עוד פעם אני אומרת

רות פרמינגר:  דבר נוסף, אדוני היושב ראש, נושא של טלפון ומענה, אי אפשר לקבל תשובות והאם זה היה בדיון הקודם, לא קיבלנו עכשיו תשובה, האם זה נכון

רות פרמינגר:  הדבר הנוסף שלא קיבלנו תשובה ואני אשמח לקבל תשובה, מתוך ביקורת בונה, לוחות זמנים, הגיע הבקשה למרב"ד, כשהיא הגיע, אז א', לקבל אישור שאתם קיבלתם אותה ודבר שני, תוך כמה זמן אתם צריכים לתת מענה? תודה

יצחק פינדרוס: בבקשה, פשוט, בסוף, אנחנו בסוף נתייחס, כן

יאיר גולן: בוקר טוב, גולן אבנר מארגון נכי צה"ל, מנהל אגף זכויות ורווחה

יאיר גולן:  אז א', אני מתחבר לדברים של חברתי רות, על כל העשייה המעודדת ששמענו פה מדוקטור ספי ומנהל המרב"ד ובאמת, עשייה מאוד מאוד מבורכת, אנחנו מקווים שזה יקרום עור וגידים וימשיך להתקדם

יאיר גולן:  בין הבעיות המרכזיות בהתנהלות מרב"ד לאורך שנים, אני חייב להגיד שהם ספגו בזמנו, ביושר, גם בפסיקות וגם מהציבור, בגלל כל מיני טענות שעלו כאן בדיון

יאיר גולן:  יש בעיה בנושא של וועדת ערער של מרב"ד, אני בבקשה רוצה להתייחס לנושא, וועדת ערער של מרב"ד, החלטות המרב"ד בעצם, הם החלטות שאינן מנומקות, החלטה שקובעת מונח עמום, אי התאמה אישיותית, לא מסבירים למטופל, או לנבדק, על מה נדחתה, על מה זה אי התאמה, הוא לא מקבל פרוטוקול, עכשיו אותו אחד - - -     

יצחק פינדרוס: תאר לעצמך שלכנסת היו צריכים להיכנס ולקבל אי התאמה אישית

יאיר גולן: עכשיו, אותו נבדק אמור להתמודד לבד, מול רשויות ולהתחיל לפנות לוועדות ערער ולהגיע אף לבית משפט, עם הוצאות כספיות באמת מיותרות, באמת המון הוצאות, שאין לפעמים ברשותו לממן את זה, זה אחד

יאיר גולן:  הנושא של חובת הנמקה, הרופא כותב פסיכיאטר, או הפסיכולוג, או הרופאים שמחליטים החלטות כאלה ואחרות, קובעים בעיה קוגניטיבית, לא נותנים לבנאדם את החומר להתמודד אתו, אין להם נימוקים להחלטה

יאיר גולן:  נושא של נוסח הדיון, או שהם חוסכים מדברי העורר בוועדה עצמה, הוא מדבר, הם לא כותבים כלום, בעצם מקבל כמעט איזשהו פרוטוקול ריק, עם מה הוא הולך להתמודד בבית משפט, אין לו את הכלים להתמודד עם הדברים האלה

יאיר גולן:  היו לנו לא מעט מקרים של חיילים, שקמה להם זכאות לרכב רפואי והם בעצם, היו עצמאים לפני הכרתם כנכי צה"ל ועסקו כעצמאים בקו חלוקת מזון ומרב"ד ביטל להם את הרישיון על משאית והשאיר להם רק את הרישיון ב', עכשיו הבנאדם רוצה ללכת לערער לוועדת ערער, הוא לא יודע איך, נגד מי, פשוט פגעו לו בפרנסה

יאיר גולן:  עכשיו התקופה של וועדת ערער, התשלום, צריך לחשוב גם על הנושא הזה, איך לצמצם, גם את הזמן, בין הזימון לערער, גם את הנושא של ההוצאה הכספית, שאם בעצם, נבדק זכה בערער והייתה טעות במרב"ד, אז שיחזירו לו את תשלום האגרה, אין פה שום היגיון, אם בעצם, המרב"ד טעה בהחלטה, וועדת הערער שהסמכות הבכירה יותר, החליטה להחזיר לו את הרישיון, אז אנא, גם תפצו אותו על ההחזר הכספי של האגרה

יצחק פינדרוס: לא, זה לא, אתה משלם על האגרה על הוועדה, זה לא

יאיר גולן: לא, אני אומר, יש פה איזה נושא של פטרנליזם של החלטות רופאים, שהם קובעים שאתה לא זכאי - - -     

יצחק פינדרוס: לא, אבל להחזיר את האגרה, נראית לי טענה לא הגיונית, הרי הוועדה ישבה, בסוף היא הייתה שם שעתיים, אם אני הולך לחוות דעת נוספת לרופא, אני מבקש מהרופא הראשון שיחזיר לי את הכסף?     

יאיר גולן: לא, המרב"ד ברגע שהמרב"ד קבע, הגיע הנבדק לוועדת ערער, וועדת ערער קבעה שבסדר, אוקי, צריך להחזיק ברישיון

יצחק פינדרוס: בסדר, אבל, תשמע אני קצת זה, אבל בסדר גמור

יאיר גולן: אז גם הנושאים האלה, מאוד חשוב לתת עליהם את הדעת, בבקשה

יצחק פינדרוס: את רוצה להתייחס?     

דורית דניאל: כן, דורית דניאל, אגף השיקום בביטוח לאומי

דורית דניאל:  אני רוצה להתחבר למה שאבנר אמר, מהכיוון של נכי צה"ל, הוא התלונן שהפרוטוקול לא מספיק מפורט והנכה עצמו, לא יודע בדיוק, אפילו איך להתמודד עם הדברים, אני לוקחת צעד אחד אחורה שאני אומרת, שאצלנו בביטוח לאומי, אנחנו אפילו לא זוכים לקבל את הפרוטוקולים, אנחנו מפנים, אנחנו מממנים את הבדיקות והמרב"ד לא מוכן לשלוח לנו, אפילו את הפרוטוקולים, אנחנו לא מקבלים את התשובות, הם אומרים שמי שרוצה את התשובה, צריך לפנות למשרד הרישוי - - -         

יאיר גולן: אין שקיפות

דורית דניאל: אין, אנחנו לא מקבלים, אנחנו הגורם המפנה והמממן, לא מקבלים חזרה את תשובת המרב"ד

דורית דניאל:  אנחנו מבקשים כל הזמן, הם אומרים, אנחנו אסור לנו לשלוח אליכם, שהנכה ייגש למשרד הרישוי, אז זה לא די שהנכה המתין לפעמים מעל לשנה, אני עוד צריכה לטרטר אותו כדי ש-     

יצחק פינדרוס: את אומרת שהפרוטוקול בכל מקרה לא מנומק, עוד מעט אנחנו נשמע, בסדר גמור

דניאל פרידמן: שלום, אלכס פרידמן, יו"ר נכה לא חצי בנאדם, קודם כל אני רוצה להצטרף לדברים של עורכת הדין הנכבדה, א', על מה שדיברנו בפעם הקודמת, אין לנו אפשרות ליצור קשר עם המרב"ד, לא במייל, לא בטלפון, דיברנו על אפשרות לווטסאפ פעם שעברה, דברנו גם על בוט, אז נשמח להבין, מה קורה עם הנושא הזה

דניאל פרידמן:  אני מצטרף גם לעניין של הפרסום, נאמר פה על דבר מבורך על גיל 75 , אני יכול להעיד אבא שלי בן 70 עכשיו, אני באמצע התהליך אתו ואני גם פה לא הבנתי, אני צריך להמשיך אתו? אני יכול לעצור? מה אני צריך לעצור? אז בטח הציבור הרחב שלא נמצא פה, לא מבין את הדבר המרכזי, אותו אני מייצג פה, זה ציבור הנכים וועדת גודל הרכב, אני לא רואה סיבה שלא נאמץ, גם אנחנו את המודל הצה"לי שדיברנו עליו הרגע ויש הרבה דברים שביטוח לאומי וגם נמצא פה אבי, אבי אתה תרצה להגיד כמה מילים? אבי יוכל גם להגיד כמה מילים, אני אשמח באמת לפשט את הנושא, לא רק לנכי צה"ל, אלא גם לנכות כללית

אבי כהן: אבי כהן מארגון לי"ן למען ילדים נכים

אבי כהן:  עלה לי איזשהו רעיון שאני חושב עליו כבר הרבה זמן, לפחות בכל מה שקשור לוועדות לגודל רכב שאנחנו נשלחים מטעם ביטוח לאומי ולנסות לאחד אותם בעצם, עם הוועדות ניידות ואני אסביר גם למה, וועדת הניידות וגם הוועדה לגודל רכב, זה שתי וועדות שהן תחת משרד הבריאות ובוועדת ניידות, כבר נמצא רופא ונמצא מזכיר, מה שצריך להוסיף שמה מזכיר וגם ככה אתה מגיע עם כל הציוד הרפואי, אם זה כיסא גלגלים, קביים, פרוטזות, לא משנה מה ואז על הדרך אפשר לפסוק לו גם, בנוסף למוגבלות בניידות, לפסוק לו גם סוג של רכב, אם הוא זכאי, או לא זכאי, סוג של רכב ולעשות את זה וברגע שזה עובר גם לוועדת הניידות, אפשר לעשות את זה בפריסה ארצית, זאת אומרת, וועדות הניידות נעשות בלשכות הבריאות המחוזיות ואז אפשר לפתור את הפקק שנוצר, שכל המדינה מגיעה לחיפה ותל אביב וגם אם אי אפשר לעשות את זה בפריסה ארצית כזאת, לפחות להוסיף עוד שני ערים מרכזיות שזה אשקלון, או באר שבע שיהיו נציגות הדרום, או ירושלים וברגע שיש לך שתי מקומות נוספים, פתרת את הפקק, לא צריך שכל המדינה תגיע לשתי נקודות, לחיפה, או לתל אביב, פטרת את הפקק

יצחק פינדרוס: טוב, תודה

יצחק פינדרוס:  לפני שאני אתן ליובל להתייחס, נכון מתוך החמישה דברים שעלו בוועדה הקודמת, ספי התייחס לשלושה ונכון, לשניים, הנושא של המענה הטלפוני פחות עלה והנושא של וועדת הניידות, החיבור בין המידע של וועדת הניידות, ספי באמת, לא התייחס, אני אשמח מאוד שתתייחס לזה, בטח כשזה IN-HOUSE, זה אחד מהנושאים שעלו בוועדה שהייתה ביולי, אבל לפני כן, יש פה מישהו שנולד לו בן לפני שעתיים והוא מייצג גם את העובדים, אז דבר ראשון מזל טוב, בכבוד

ישראל ברזילי: אוקי, שמי ישראל ישראלי, באמת - - -     

יצחק פינדרוס: אני לא האמנתי שיש אדם באמת בשם הזה

ישראל ברזילי: אבל זאת האמת

ישראל ברזילי:  אני עובד במרב"ד מה-1 במאי, ביום אני אחראי על קבלת הקהל ועל שירות הלקוחות והיום אני מרכז את המבצע של רידוד תיקים שדיבר עליו ספי

ישראל ברזילי:  מה שאני רק באתי להגיד זה כמה מילים מאוד קצרות, אני לא בתור הנהלה, פשוט שני דברים, אני רק רוצה להגיד לכם שכל בוקר שיובל מגיע למרב"ד, השאלה הראשונה שלו זה, ישראל שאתה רואה בנאדם צעיר ונראה לך שאין לו סיבה להיות פה, תיגש אליי, אם אדם הוא סתם נמצא פה ויכול להיות שנפל בין התיקים, לא שמו לב, הביאו אותו סתם לבדיקה פה, תיגש אליי, אנחנו נוציא אותו החוצה ובאמת, אם אני רואה נגיד, בחור צעיר שמגיע ממשרד הביטחון, חייל, שפשוט עם חוסר של, פשוט שמו אותו, אמרו לו בדיקה, עכשיו הוא יושב לבדיקה פסיכולוגית ארבע שעות והוא בכלל טייס ואני אומר, יובל יש פה טייס, היה מקרה כזה

קריאה: יש מקרים כאלה כן

ישראל ברזילי: יש מקרים כאלה ויובל אומר לי, מה? הוא נכנס אליו, אתה לא צריך שום בדיקה, הכול בסדר, תעבור חזרה והתיק מסתיים באותו רגע, זאת אומרת, אני רק באתי להגיד שגם יובל וגם יניב, ההסתכלות שלהם היום, כרגע זה כמה שיותר מהר לקצר ולפשט את התהליכים, לעשות את זה כמה שיותר מהר

ישראל ברזילי:  לגבי המבצע של הרידוד תיקים שיובל אמר, כרגע היה המון בדיקות של כ' והמרב"ד הוא גוף שהוא לא מספיק להכיל את כל הציבור, לכן היו תורים גדולים, מה שיובל עשה הוא שהעביר את כולם לבדיקות של כ' עיון והביא רופאים חיצוניים - - -     

קריאה: בדיקות לאן?     

ישראל ברזילי: היה בדיקות במרב"ד, בדיקות במכון, אוקי, כ' עיון זה אומר, במקום בדיקה כללית במרב"ד, רופא מקבל את המסמך מרופא הקהילתי, רופא המשפחה, או הנוירולוג המטפל ולפי המסמכים האלו, הוא מקבל החלטה, בלי לזמן את האדם לבדיקה

יצחק פינדרוס: זה הדבר המרכזי שדיברנו עליו בכל הוועדות הקודמות, לא לזמן אנשים ללא צורך, הרי זה הדבר המרכזי שדרשנו, גם לפני חצי שנה, כל הוועדות זה היה הנושא המרכזי, לזמן רק את מי שבאמת, אין ברירה והוא צריך להגיע לוועדה

ישראל ברזילי: נגיד רופא רואה 15 אנשים ליום, רופא שעושה רק עיון, הוא יכול לעשות גם 60 תיקים ליום וגם 70 תיקים ליום וזה מה שיוצא, אנחנו עושים את זה ברשימות, שהתיקים לא יאבדו לנו, כל רופא חיצוני שמקבל את זה בבית שלו, בלשכה, לא משנה איפה, מקבל תיקים רשימה, הוא מחזיר את זה אלינו, אחרי שהוא סיכם אותם, בדק אותם, אנחנו שולחים את זה לרישוי, זה עוד נושא וזה כבר קורה בפועל, כבר התחלנו את זה וזה רץ, המבצע הזה כבר קורה בפועל

יצחק פינדרוס: כמה זמן זה כבר עובד?     

ישראל ברזילי: כבר שלושה שבועות עם זה, רצים עם זה וזה רץ מהר והיום גם כשיבואו למרב"ד ועורכי דין מגיעים למרב"ד - - -     

יצחק פינדרוס: הנושא של הפרסום, כי זה רק התחיל

ישראל ברזילי: כן, זה התחיל, אבל כשהיום עורכי דין עם האזרחים מגיעים למרב"ד, הם רואים פתאום, רופאה חדשה שהם לא מכירים אותה, הרופאה הזו שהם לא מכירים אותה זו רופאה חיצונית שהיא לא עובדת מרב"ד, אלא שיניב, ספי, הביאו אותו חיצוני, כרגע רק למבצע הזה ספציפי, הוא נותן את העבודה, מסכם תיקים וככה זה ירוץ הרבה יותר מהר

ישראל ברזילי:  לגבי חרבות ברזל שדיברת על זה, יש באמת תיקים שכמו שאמרנו, הם באמת הגיעו למרב"ד, הם הגיעו למרב"ד לבדיקה, יובל בדק אותם מהרגע להרגע, ממש ככה ואני רוצה לומר אפילו יותר מזה, אם אתם יודעים, כבר דיברו על זה פה, יש טופס 12ב' שזה הפנייה של רופא, או בית חולים ויש הפנייה של רישוי, עכשיו הפנייה של רישוי היא מחייבת תשלום כספי, אגרה של 683 שקל והרישוי, אני באמת רוצה להודות, רצה כל כך לזרז תהליכים, הוא ניגש מהר לחיילים הפצועים, הפנה אותם דרך הרישוי, 

ישראל ברזילי:  את התיקים ואז מה שקרה הוא, שאתה בא לבדוק את החייל ואתה אומר, הוא כשיר, אתה אומר, רגע, אני צריך לשלם אגרה עכשיו ואני באתי אמרתי לו, תקשיב, אנחנו לא ניקח מחייל שנפצע ב-7 באוקטובר, ניקח ממנו עכשיו 700 שקל לבדיקה, שגם ככה הוא נלחם בשבילנו - - -     

יצחק פינדרוס: שבעצם הוא גם לא היה צריך את הבדיקה, בסוף התברר שהוא לא צריך באמת בדיקה

ישראל ברזילי: אבל ברמה כזאתי שנגשתי ליניב יובל וברמה כזאתי שהוא אומר לי, אין בעיה, נרים טלפון למשרד הרישוי, הם ימשכו את ההפניה, נביא הפניה משיבא, נגמר הסיפור, תיק תק, זה ברמה כזאתי שהיום זה מתנהל ברמה שאתה היום יכול לגשת אליהם בבוקר ולהגיד להם - --      

רות פרמינגר: גם לפעולות איבה, או רק לחיילים?     

ישראל ברזילי: לא, דיברתי מה שהיה כרגע, היה חייל שהגיע שנפצע ב-7 באוקטובר, ממש ככה וזה תוך רגע היה ממש וזה רץ

יצחק פינדרוס: אתה רוצה משפט אחד לפני שניתן ליובל להתייחס

יאיר גולן: לפני כחודש, דיון דומה אצל אייכלר, גם על התנהלות מרב"ד ושם הוצע בין היתר לשנה, לפזר סמכויות לבתי חולים שיקומיים, על מנת להקל על המרב"ד, זה באמת דבר מאוד מאוד חשוב ותיקחו את זה לתשומת ליבכם ותפעלו בנושא הזה, אני הבנתי ש- - -      

יובל דאדון: כן, כן, נתייחס לזה תיכף

יצחק פינדרוס: אבל אני לא רוצה להתפזר, אנחנו בעצם בישיבת מעקב ואתה יודע, אפשר לעשות בכל ישיבה לעלות ולהתפזר ורעיונות, דיברנו בישיבה הקודמת, אם אני זוכר על חמישה דברים, אחד, להוריד את כל מי שיש לו רישיון מצה"ל, להוריד אותו מהסיפור הזה, שיוריד 20 אחוז, דיברנו אז, זה מוריד 20 אחוז מהפניות למרב"ד

יצחק פינדרוס:  שתיים, הנושא של מי שנמצא באיזושהי וועדה ממשלתית רפואית, להסתמך עליה במקסימום האפשרי, זה היה הנושא השני, שזה כולל את הניידות במשרד הבריאות, זה כולל את הביטוח הלאומי, זה היה הנושא השני שדיברנו עליו

יצחק פינדרוס:  הנושא השלישי זה נכון, זה אמרנו, תלוי משרד התחבורה, לעלות את גיל הפרישה

יצחק פינדרוס:  הנושא של המענה הטלפוני שזה היה הנושא שדיברנו עליו והנושא של מיקור חוץ, בשביל להוריד את הגיבנת, אלה הדברים, על שלושה קיבלנו תשובות די ברורות, שנכון שהתחילו לעבוד מהשלושה ואני אשמח לדעת, מה קורה בשלושה שבועות האלה, כאילו מה המשמעויות שלהם ואלה הדברים, אבל נכנס חבר הכנסת בועז טופורובסקי רוצה להתייחס אז ניתן לו

בועז טופורובסקי: אני רק מקשיב, אני לא יכול לבוא באמצע, אני רק רוצה לראות שמתקצרים התורים ולא מחכים שנתיים

יצחק פינדרוס: אני אתן לך את הפרוטוקול הקודם, שתראה על מה אנחנו מסתמכים

יובל דאדון: שוב תודה רבה, אני אתייחס ראשון-ראשון, אחרון-אחרון ושוב, אני חוזר על הנקודה הזאת, כמו שאמרנו בדיון שלפני הדיון, אנחנו אזרחים בדיוק כמוכם, בדיוק כל אחד מאיתנו, גם אנחנו כואבים את הכאב של האזרחים בצורה הכי ברורה, אני אגיד לכם, שבוע שעבר, יצאתי ביום חמישי ואנשים ראו אותי כועס, זועם, כי הרמתי טלפון לאזרח שמחכה שנתיים וחצי לרישיון שלו, כי הוא שלח את הטופס למקום אחד וזה לא הגיע וזה כן הגיע ולא ברור לו והוא מחכה, טלפון ישיר ליוסי, טלפון אליו, טלפון לזה, בואו נסגור את הסיפור הזה כאן ועכשיו

יובל דאדון:  אז המצוקה הזאת של האזרחים, בוערת לנו, העובדים שלנו רואים אותנו כועסים וזועמים, על שיחות הטלפון שאנחנו עושים מול האזרחים הצועקים, אז שתבינו שאנחנו באנו כאן לשנות, לטובת הציבור

יובל דאדון:  אנחנו צריכים להביא תוצאות ואנחנו נביא תוצאות, אז תודה רבה על כל התמיכה והביקורת, היא משמעותית, היא חשובה, אנחנו לומדים ממנה

יובל דאדון:      התייחסות עכשיו קונקרטית, לנושא של פרסום 12ב' וחוזר מנכ"ל, אז אכן, הנושא פורסם, אני לוקח, בסדר גמור, זה פורסם דרך הדוברות, כנראה שזה לא הגיע לכל הגורמים, אז אנחנו ניקח את זה אלינו, נראה אם צריך להוציא סרטון הסברה ורופאים, בסדר גמור, לוקחים את זה עלינו, אנחנו נפתח גם את הדבר הזה, אפילו אולי סרטון קצר שנשלח לכל הרופאים, שהם ידעו על מה לדבר, על מה לא לדבר, בסדר גמור, לוקח את הדבר הזה

יובל דאדון:  שתיים, הנושא של מיקור חוץ, אז רגע להבהיר משהו שכנראה לא היה ברור, יש לנו את הגיבנת שהייתה עד עכשיו ויש לנו את ההסתכלות מכאן והלאה, עבור הגיבנת, עבור אותם דיווחים ישנים שקיבלנו דיווחים, צריך להתייחס אליהם, צריך לראות, אולי בתוך הדיווח הזה, כן מתחבא משהו שהוא מהווה סיכון וצריך לבדוק אותו ולכן עבור הדבר הזה, גייסנו את אותם רופאים בכירים ואחיות שיושבים על הדברים האלו, מקבלים את התיקים, עוברים עליהם, בודקים, שולחים לנו סיכום מקוצר על מה מדובר ואז אנחנו מבינים, האם זה דיווח סרק, מישהו היה בביטוח לאומי, דיווחו על דום נשימה בשינה שלא קשור, או באמת משהו עם סיכון מהותי, בסדר? אז זה עבור הדברים הללו

יובל דאדון:      בהסתכלות לטווח הארוך והבינוני, אז אנחנו כן מדברים על מיקור חוץ, מיקור חוץ מתחלק פה בעצם לשתי אפשריות, אחד זה אותה חברת מיקור חוץ, מי שלא יבחר באותו מכרז שיפורסם בשני הבא ושם אנחנו נבחן חברה שתיתן את אותם שירותים, יש לה הרבה יותר רופאים, הרבה יותר פסיכולוגים, תוכל לתת את הדבר הזה

יובל דאדון:  הדבר השני, הזרועה השנייה וזה באמצעות אותה ישיבת וועדת כנסת הקודמת, שנעשה את החיבור ספציפית, מול בית חולים שיקומי ובעקבות הדבר הזה ובהתאם לאותם עקרונות שנקבע עבור המכרז, אנחנו מוצאים כל קורא, כבר עבדנו אותו, דייקנו אותו, קיימנו פגישה - - -     

קריאה: רכב יהיה בחברה - - -     

יובל דאדון: כן, כן, הכוונה היא בסוף, בתוך הדבר הזה, באותם בתי חולים שיקומיים, יש להם אינדיקטורים, יש להם סימולטורים, הם מתייחסים לכל האלמנטים הללו, אז אנחנו יוצאים עם קול קורא, עם כל הדרישות של הדברים שאותם אנחנו צריכים בשביל קו שירות נהיגה, כל אחד מהאלמנטים האלו, יתקיים, כל האלמנטים שקשורים, לא רק לפן הפונקציונלי, אלא גם פן הרפואי הכללי, יתקיים, מקבלים דוח ברור, ככה אנחנו מרחיבים את יכולת הפעולה שלנו ותודה רבה על הדיון הקודם והזה, כמו שאמרנו אז, טוב שבאמת התקשורת תהיה, לא רק דרך וועדות, אבל מצוין

קריאה: לגבי מיקור חוץ, משהו קטן, האם התיק יצטרך לחזור אליכם, כי זה מאריך את הזמנים בצורה משמעותית

יובל דאדון: בסוף האחריות היא אחריות מרב"ד והם ספקים שנותנים את השירות

יובל דאדון:      ההמלצה היא של המרב"ד, ההחלטה הסופית היא של משרד הרישוי, אז זה מבחינת הדבר הזה

דורית דניאל: מטופלים חדשים, איך אנחנו מפנים, איך עושים? מה עושים עכשיו, אלה שבבית חולים?     

יצחק פינדרוס: ייצא מכרז

דורית דניאל: לא, אבל אלה שעכשיו בבית חולים, שהם צריכים לעכשיו לקבל, שנפצעו ועכשיו הם מתחילים, ברוך השם, כבר יותר טוב והם יכולים לצאת, לאן הם פונים עכשיו? אליכם ישירות?     

יובל דאדון: ההפניה היא בסופו של דבר, היא מגיעה דרך אותו, הגורם המטפל זה גורם של משרד הביטחון, מהם אנחנו מקבלים את אותם דיווחים

דורית דניאל: אני מדברת, לי יש עכשיו 14 קטועים חדשים, ביטוח לאומי, שאנחנו התחייבנו לעשות עבורם מסלול ירוק, עוד שנייה כבר כולם עברו אצלנו בביטוח לאומי, וועדות רפואיות, עכשיו אני צריכה להפנות אותם לבדיקת כשירות לנהיגה - - -     

יובל דאדון: יצרתם הפניה במערכת? אנחנו בכוונה, בצורך המטרה הזאתי, צרנו לכם את היכולת יוזרים לתוך מערכת שלנו, כדי שתוכלו להכניס את זה לשם, להזין, כדי שאנחנו נוכל לטפל בהם באופן מהיר, בוצע?     

דורית דניאל: זה לא עובד

אסתר בן לולו: אני אתי בן לולו ואני עובדת בשיקום של ביטוח לאומי וחלק גדול מהעבודה הוא טיפול ברכב הרפואי של נפגעי פעולות האיבה

אסתר בן לולו:  אני יכולה להגיד שנכון שהתקינו לנו את מערכת מגן וניסינו להעביר משם את ההפניות, אנחנו לא יכולים לצרף מסמכים לתוך המערכת שלכם, כי זו מערכת סגורה - - -     

יובל דאדון: מצוין, אני אומר, זה תהליך, אנחנו לומדים תוך כדי תנועה, מנסים לעשות את המקסימום, מנסים להבין, לומדים מתוך הדבר הזה, בואו נדבר אחרי הישיבה, בצורה מאוד ברורה, נחליף טלפונים, נבדוק את זה קונקרטית ונראה שזה עובד, אני אומר, אני אישית כבר בדקתי שניים וזה בדיקה, אני חייב להגיד, מרגש, החזקתי את עצמי לא לבכות בדמעות, בנאדם חייל שהיה ב-7 באוקטובר, בבארי וצריך לעבור את כל הדבר הזה, אז אנחנו נעשה את המקסימום כדי שלא יהיה עוד עיכובים ובמעמד הבדיקה, שוב, להרים טלפון ישיר, למשרד הביטחון, לביטוח לאומי, לדאוג שאנשים לא נופלים בין הכיסאות, אז תוך כדי, ספציפית כאן, במקרה הזה, עוד אפילו נפלה איזו טעות והיינו צריכים לדייק אותה, אבל זו הנקודה, בשביל זה אנחנו מדברים, בשביל זה משרדי הממשלה עובדים ביחד, בצורה טובה, כדי לתת לאזרחים את המקסימום

יצחק פינדרוס: במספרים, אתה יכול להגיד לנו, איפה אנחנו נמצאים היום?         

יובל דאדון: מבחינתנו, זה תלוי בהזנות לתוך מערכת המגן ואנחנו נדע –     

יצחק פינדרוס: כשאתה אומר שלושה שבועות עשיתי נוהל חדש, הרופאים בודקים שישים תיקים, במקום עשרה תיקים, איפה אנחנו נמצאים בסדר גודל?     

יובל דאדון: כרגע, אנחנו מדברים על סדר גודל של יותר מ-500, עברו כבר את הבדיקה של התיקים הישנים, זה תיקים שצריך לבדוק אותם

יצחק פינדרוס: ובאופן יחסי, למה שהיה עד היום, שלושה שבועות, כמה תיקים אתה מעריך? חמישים?     

יובל דאדון: 250 סוכמו, זאת אומרת, כבר 50 אחוז סיכום

יצחק פינדרוס: לא, לא, אני שואל באופן יחסי?     

יובל דאדון: עשרה תיקים

יצחק פינדרוס: עשרה תיקים, הבנתי

דניאל פרידמן: כבוד היושב ראש, פשוט חשוב לציין שבכל ההתקדמות המבורכת, אני חוזר עוד פעם לוועדות של גודל הרכב - - -     

יצחק פינדרוס: בסדר הוא עוד לא הגיע לשם

דניאל פרידמן: למיטב ידיעתי, לא התקיימו וועדות חמישה חודשים כבר

יובל דאדון: אז אני אתייחס ספציפית דווקא לנקודה הזאת, אז כנראה שאנחנו לא טובים בפרסום, אנחנו לא טובים בפרסום עצמי, אנחנו עסוקים רוב הזמן בעבודה, לצערי ואנחנו צריכים לעבוד יותר על יחסי הציבור שלנו

יובל דאדון:  המרב"ד אני שמח לבשר כאן עוד בשורה, וועדות התאמת רכב וכל הוועדות שמרב"ד מספק, חזרו לפעולה, רק חזרו לפעולה בדצמבר, כבר נבדקו 424 אנשים וזומנו כבר 1,400, כבר עכשיו זומנו כבר 1,400

יצחק פינדרוס: למתי?     

יובל דאדון: לחודשים הקרובים, זה כבר עד מרץ, אז כבר זומנו, אנשים שזומנו קיבלנו בדיקות, קיבלו זימונים

יצחק פינדרוס: כמה הגיבנת שלכם?     

יובל דאדון: גיבנת, בפעם האחרונה שבדקנו אז בישיבה הקודמת, זה עמד על אזור 1,900 - - -     

רות פרמינגר: 25 אלף אמרת

יובל דאדון: שנייה, עוד פעם, זו הטעות, שנייה, בוא נפריד, כל פעם מגיע חדש לוועדה וצריך להפריד, יש את מה שנקרא, התאמות רכב ויש כשירות נהיגה, כשירות נהיגה מה שדיברנו אז היה 24 אלף ואלו שממתינים לוועדות רכב שהם אלו הכי בוערים לציבור, שמה אנחנו דיברנו על 1,900 אנשים וכמובן שעדיין מגיעים חדשים

יצחק פינדרוס: לא, זה הוא אמר, בסדר

רות פרמינגר: אבל כשירות נהיגה זה גם נכים

יצחק פינדרוס: שנייה, אני אעשה סדר, בואי, אני גם יודע לצעוק - - -     

רות פרמינגר: חס וחלילה, אני לא מתלוננת

יצחק פינדרוס: ואני גם יודע להתלונן ואנחנו עשינו את זה בוועדות הקודמות, אבל באו פה עם בשורות ואני חוזר על מה שאמר ספי מקודם, את אותם 24 אלף, עכשיו הולכים לבדוק לפי הפרמטרים החדשים, זה אותם שישים תיקים ביום שאמור לבדוק רופא, זה אותם תיקים שאמורים לבדוק הרופאים החיצוניים, האם הם בקריטריונים החדשים הם צריכים לעמוד, הערכה שהייתה פה בוועדה ביולי, זה ש-80 אחוז מהפונים האלה וכרגע לפי מה שהוא אמר במספרים, זה כמעט 90 אחוז, כי 24 אלף ל-1,900 - - -     

יובל דאדון: יש חדשים שמגיעים, תזכור

יצחק פינדרוס: אבל לא אני אומר, 90 אחוז לא אמורים לעבור וועדה, אם זה משרד הביטחון, אם זה רופא ששלח בגלל הוראות לא ברורות, אם זה משהו שיש כבר סיכום של רופא, אז הם לא אמורים להיות ואז הם יצאו מתוך אותם 24 אלף

יצחק פינדרוס:  אני במקומו לא הייתי עונה, כמה זמן ייקח לאותם 24 אלף, כי כרגע יש נהלים חדשים, אבל זה אמור לנקות את אותם 24 אלף, הרי זה בדיוק מה שביקשנו, אז כשנענים לבקשתנו, אנחנו אוהבים

רות פרמינגר: רק משפט אחד, אני פשוט אומרת את זה, כי אני באמת שומעת את האנשים, במיוחד את הקטועים ולכן אני אומרת, מי שמחכה בתוך אותם 24 אלף האלה, זה לא נהג ציבורי, יש הבדל מהותי בין נהג ציבורי - - -     

יצחק פינדרוס: אבל זה מה שהוא אמר, אז אותם 1,900, זה 1,400 שזומנו עד מרץ

רות פרמינגר: לא, לא, אדוני אני רוצה להבהיר, אני למשל, אני לא צריכה רכב מיוחד, אני רק צריכה רכב שיש לו גז בצד שמאל של המאיץ, זה לא קשור - -     

יצחק פינדרוס: דיברו פה –     

רות פרמינגר: אבל אנחנו לא מדברים על זה, אנחנו מדברים על כשירות למשל, קטוע שמגיע אוטומטית למרב"ד ואם הוא קטוע רגע שמאל, הוא לא צריך להיות במרב"ד, כי ברגל ימין הוא נוהג

יצחק פינדרוס: אבל ספי דיבר על זה

רות פרמינגר: אבל בתוך ה-24 אלף

יצחק פינדרוס: אבל זה הולך לנקות, זה מה שהוסבר

רות פרמינגר: אז מה שאני רק רוצה לבקש, אם אפשר, במיון הראשוני, להבחין בין ה-     

יצחק פינדרוס: אבל זה מה שהם עושים, זה מה שספי הציג, זה בדיוק מה שספי הציג

רות פרמינגר: הבנתי, בסדר, טוב

יצחק פינדרוס: לפני יובל, ספי זה בדיוק מה ש-     

רות פרמינגר: בסדר, בסדר גמור, אני מקווה

יובל דאדון: לגבי הנושא של וועדות ערער, על כך שאין הנמקות ויש את הציון של אי התאמה, האמת, אני חייב להודות שזה מפתיע אותי, יכול להיות, צריך להבין רגע, על מה בדיוק מדובר, כי יש שני דברים, יש אנשים שעברו בדיקה פסיכולוגית ובדיקה פסיכיאטרית, בתוך הבדיקה הפסיכולוגית יש מערך שלם של אלגוריתם, שלפיו נקבע, אם כן, או לא כשיר, לפי הערכת הפסיכולוג, שזה מתבסס על התוצאות של הבדיקות, התוצאות של הערכות, המבחנים הספציפיים, הדבר הזה מתואר בתיק עצמו, אז לכן, יכול להיות שאולי, לא ביקשתם את המידע - - -     

יאיר גולן: אז בדיוק מה שציינו מקודם שיש חוסר שקיפות פה, כי הנבדקים לא מקבלים שום פרוטוקול, זולת איזושהי הודעה, אי התאמה אישיותית, זה הכול מה שהוא מקבל, עם זה הוא צריך להתמודד, מול מערכת שלמה שמשומנת היטב, זה הכוונה שלי, כאילו חובת הנמקה, היא לא מיושמת על ידי הרופאים הבודקים

דניאל פרידמן: גם בגודל רכב, לא כתוב למה ספציפית הרכב הזה

יובל דאדון: אז זה שני דברים שונים, אני תיכף אתייחס גם לזה, אני אומר, מבחינת העיקרון של חובת ההנמקה, קודם כל, עצם זה שיש, מבחינת הסיבות לבנאדם שהוא לא כשיר, אז יכולים להיות סיבות נירולוגיות, סיבות של קרדיאליות, סיבות נפשיות וסיבות של אי התאמה, בתוך הדבר הזה ולכן יש את האפשרות של אותה וועדת ערער, שוועדת ערער נחשפת למידע המלא, לכל התיק כולו, כולל כל ההנמקות וכל הדיונים המקצועיים, בסופו של דבר, של ההתרשמות של אותו פסיכולוג שהעריך אותו, אז יש כאן הנמקה, אומרים לך שזה לא בגלל שאפילפסיה לא מאוזנת, אלא בגלל חוסר התאמה אישיותיות

יאיר גולן: אני נאלצתי לסייע לכמה פוסט-טראומתיים, ליוויתי אותם לוועדת ערער בשיבא ואני רוצה להגיד לך שקודם כל, אני לא רוצה לדבר על ההתייחסות, על חוסר האמפתיה בכלל - - -     

יובל דאדון: זה חמור מאוד, זה אנחנו נבדוק

יאיר גולן: חוסר אמפתיה משווע באמת, למרות ששמעתי את זה גם מאנשים שהגיעו לוועדה עצמה, דיברו על המקרים שמגיעים פעם שנייה כבר, אחרי תקופה וכדומה

יובל דאדון: זה חמור מאוד ואני התייחסתי לזה גם בוועדה הקודמת, אני חייב להגיד לך, כי בוועדת השגה, כשדבר כזה היה ואני נכחתי בוועדה וישב שם רופא שהתבטא בצורה, לא מכבדת, לא נכונה, סיפר שם בדיחה גזענית שלא קשורה לשום דבר, סיימנו את העסקה שלו, אז זה חשוב בבקשה ליידע

יאיר גולן: הם מאוד זחוחים, הם מאוד מתנשאים, סליחה שאני אומר את זה, הם פונים בחוסר אמפתיה לנכים עצמם, או לנבדקים, הם כמעט ואין להם סבלנות לשמוע את הנבדק שיהיה ברור, חד משמעית, גם לא רושמים את דברי הנבדק, חוסכים במלל שם

יצחק פינדרוס: אני מציע, מכיוון שהוא בכנות אמר שהוא לא מכיר את זה, ייבדק על ידו הנושא של הפרוטוקולים, אני מציע שהדבר הזה ייבדק, אנחנו נמתין לתשובה, לנהל פינג פונג כשהוא אומר, אני לא מכיר

יאיר גולן: נושא של שקיפות כלפי האזרח זה א-ב

יצחק פינדרוס: אני רוצה להתקדם

יאיר גולן: אם יש אפשרות לשלוח יחד עם ההחלטה פרוטוקול שהוא לא מסכן חיים, שהנבדק לא ייקרא וילך להתאבד מחר, אבל אם יש פרוטוקול

יובל דאדון: נגעת בדיוק בנקודה הזאת, שאתה מגיע לרופא, יש בתוך הדבר הזה, אתה מבין את הרציונל שעומד בתוך הדבר הזה, באופן שהוא לא פוגע באזרח עצמו, כשהוא נחשף למידע

יאיר גולן: אתם יודעים למפות ולסנן, כפי שוועדות רפואיות באגף שיקום, עושות את זה גם , סמכות של יושב ראש הוועדה, האם לתת פרוטוקול, או לא, על פי סוג הפגימה ואופי הפגימה, לרובם הם נותנים, אבל יש פגימות מסוימות, כמו נפש וכדומה, אז הם נותנים רק החלטה, בלי פרוטוקול

יאיר גולן:  מי שיכול לקבל זה בא כוחו של הנכה, את הפרוטוקול, אבל אתם יכולים גם לעשות את אותו דבר, לא כולם מגיעים על בעיות קוגניטיביות, או בעיות נפשיות וכדומה, אז מאוד חשוב

יצחק פינדרוס: בועז רצית להתייחס, בבקשה, חבר הכנסת טופורובסקי

בועז טופורובסקי: אני פשוט, אנחנו לא מכירים, אבל אני לא רוצה סתם לבוא - -     

יצחק פינדרוס: מי שלא מכיר את בועז טופורובסקי, אין סיכוי

בועז טופורובסקי: פשוט אני מאז ומתמיד, אני מקבל פניות על המרב"ד, כאילו זה המקום הכי נורא בעולם, עם שנתיים למינימום טיפול והמון דברים

בועז טופורובסקי:  עכשיו באתי לישיבה, אני רואה קצת זה נשמע חיובי, אז אני לא רוצה להרוס את השמחה, אני רק אשמח לדעת, בשנת 2023, מה זמן טיפול ממוצע לפנייה במרב"ד ומתי אתם מקווים שזה ישתפר, אוקי, מה היעד ל-2024, כי אני יודע לעבוד עם בדיקות ועם נתונים כאלה, זו השאלה

בועז טופורובסקי:  אני פשוט מבין שיש כאן הרבה ואני יודע שיש הרבה סוגים ואני מנסה להבין את הממוצע, אני רואה שיש כאן דרכים לשיפור, אז אני לא רוצה להרוס את כל החגיגה, אבל למה נצפה, שאני אדע למה להתכונן לזה

יצחק פינדרוס: מדובר פה על רפורמה משמעותית מאוד ושינוי דרסטי, זאת אומרת, השאלה שלך היא במקום והיא נכונה, אבל מה שקרה פה בשעה וחצי האחרונות - - -     

בועז טופורובסקי: רק אני מזכיר לך, סליחה על ההפרעה באמצע, כי כל מי שדיבר איתי על המרבד על היום, דיבר איתי על זה שזה הולך להיות מופרט לחלוטין, זה היה הדיבור בהרבה מאוד גורמים והרבה מאוד משרדים, כולל כאלה שיושבים כאן - - -     

יצחק פינדרוס: עלו כאן חמישה-ארבעה דברים שהם הרבה יותר משמעותיים, אם אתה שואל אותי - - -     

בועז טופורובסקי: אני לא מעניין אותי הפרטה, או לא, אני מעניין אותי שירות לאזרח, אני מעניין אותי שמי שצריך יקבל את השירות הכי טוב, הכי מהר, הכי יעיל ועם מינימום בירוקרטיה, כי כל בירוקרט, במיוחד במלחמה, זה פשוט משגע אותי, רוצה להקל על האזרחים, אבל איכשהו, רק שיפנה אלי לזה ורק שיפנה אלי לזה ורק אם אני צריך משהו, אני צריך את משרד התחבורה, את המרבד, את משרד הבריאות, את זה, זה נראה הכי פשוט בעולם, אבל לא לאזרח

יובל דאדון: זה בדיוק מה שהעובדים מהמרב"ד גם שומעים ממני, אני אומר להם, אנחנו רוצים לקדם, לענות לאזרח ואז מחזירים לו את זה חזרה, כי זה לא אצלנו, במקומות אחרים, הוא לא שם את זה בסעיף הנכון, או במקום הנכון

יאיר גולן: צריך לשנות את התרבות

יובל דאדון: אני אומר וזה המסר שאנחנו מנחילים לעובדים, לכולם, רבותי, אנחנו מתעסקים במהות, אנחנו מתעסקים באזרח, אנחנו לא מתעסקים בטכנוקרטיה ואנחנו מקפידים על המקצועיות, שומרים על המקצועיות, אבל אנחנו לא מחזירים לאזרח מסמכים, כי פג התוקף, לא קיים יותר, גם אם היה קיים קודם, לא קיים יותר, ההחלטה היא תהיה החלטת רופא, רק אם מבחינה מקצועית זה חסר ובדיוק הדברים שאתה אומר זה החשיבה החדשה שאנחנו מנחילים לכולנו, כולנו אזרחים בתוך הדבר הזה, מבחינת המספרים, זמן הטיפול הממוצע כרגע הוא נוראי, בסדר? נוראי

בועז טופורובסקי: מהו?     

יובל דאדון: נוראי מאוד, עומד על רמה, כן, כן, אפילו מעל שנה וחצי

בועז טופורובסקי: אוקי ומה היעד, בתור המנהל, מה היעד?     

יובל דאדון: אפילו יותר מזה, אני אומר - - -     

בועז טופורובסקי: תודה, אנחנו היינו בהרבה מאוד גופים גדולים, אתה לא עושה יעד ומדדים ובודק ובודק את האנשים, אם הם עומדים במדדים והכול, אז זה לא ייקרה, אז מה היעד?     

יובל דאדון: בדיוק מה שאתה אומר, בדיוק בגלל הדבר הזה, אנחנו מאד דחפנו שיהיה לנו מערכת BI שתיתן לנו בצורה מדויקת, כל יום שאנחנו עושים, דשבורד מנהלים, שנדע, כמה עומד לנו כרגע, כמה בכל אחת מהתחנות וגם, מה משך הזמן הממוצע והחציוני שנמצא שמה, כדי שנראה שאנחנו באמת מתקדמים, בתוך הדבר הזה, בתוך כל הקושי האדיר שקיים, אז הזמן הנוכחי, נקודתי - - -     

יצחק פינדרוס: שואל בועז, אם יש איזושהי יעד לסוף שנת 24?     

בועז טופורובסקי: מה תוכנית עבודה?     

יובל דאדון: שוב, אני אגיד, אתה רואה למה אני חושש, כי אני לא רוצה להגיד מספרים, אחר כך שבסוף יהיה לנו קושי לעמוד איתם, אנחנו עושים את המקסימום - - -     

בועז טופורובסקי: אבל אנחנו כן רוצים, כדי שתתאמצו לעמוד בהם

יובל דאדון: בהחלט, תאמין לי שאנחנו מתאמצים, בסדר? תאמין לי, אם יש דבר אחד שאפשר לומר על הצוות של המרב"ד וההנהלה - - -     

בועז טופורובסקי: שמע, אם היינו יושבים בישיבת דירקטוריון ואתה היית המנכ"ל, היית אומר לי שאתה לא רוצה, הייתי אומר לך בסדר שאתה לא רוצה, אבל אנחנו רוצים

יצחק פינדרוס: יש לכם איזושהי הערכה?     

יובל דאדון: הערכה זהירה, אני אגיד, בסוף יש לנו אחריות למילים שלנו ולמספרים ולכן - - -     

יצחק פינדרוס: לא, יש פה שינוי, אני יכול להבין מאיפה נובע הקושי שלו להגיד זמן, יש פה שינוי - - -     

בועז טופורובסקי: שגם יש הרבה פעמים שלא יודעים

יצחק פינדרוס: הם לא יודעים מה שהם לא יודעים, זאת אומרת, אנחנו לא יודעים באמת, כמה מהפניות, בסוף, בגלל הנהלים החדשים, לא יגיעו בסוף למרב"ד, זאת אומרת, לא יצטרכו מרב"ד

יובל דאדון: ולכן זה יתקצר, אני אומר כרגע - - -     

בועז טופורובסקי: אנחנו ידענו בכנסת להגיד לגופים, סתם, להבדיל אלפי הבדלות, כמו סלקום, אתם צריכים לענות תוך שלוש דקות לטלפון, ידענו לבוא להגיד להם, למה אנחנו לא יודעים לבוא להגיד למרב"ד? במיוחד שיש פה כזה אירוע קשה, אנחנו מדברים עם נכים, עם פגועי מלחמה, עם אנשים שאנחנו הכי רוצים להקל עליהם, מבחינה בירוקרטיה

רות פרמינגר: בדיוק כך, נכון מאוד

יובל דאדון: אז ככה תשובות, חבר הכנסת טופורובסקי ככה, אז בדיוק בגלל הדבר הזה, היה חשוב לנו BI כדי שאנחנו נוכל גם לעבוד בצורה מאוד מדויקת, לעבוד אותם עקרונות, כמו כל מנהלים טובים, יש לכם את הסמרט, כולנו מכירים את זה, מטרות שהן ברורות, מוגדרות, עם תאריך ייעודי, ה-BI נתן לנו את המספר החציוני של 289 יום, זוועה, קטסטרופה, לכן, אנחנו מעריכים שאנחנו יכולים לרדת ב-40 אחוז, כנראה הרבה יותר, שוב, תחת ההנחה שהרבה מההפניות האלו ייסגרו ביום שהם הגיעו, כי הן לא רלוונטיות, אז המספר ישתפר משמעותית

יובל דאדון:  בצורה אחראית, אני לא רוצה לזרוק מספרים שלא נוכל לעמוד בהם ולכן אנחנו מדברים על הפחתה של 40 אחוז, כנראה הרבה יותר

בועז טופורובסקי: אני מבין ואני מעריך את האחריות, אבל אני חייב עדיין, לתת קצת איזה קריאת כיוון, 40 אחוז מ-289 יום זה בערך 170-180, חצי שנה לפנייה, לבנאדם - - -     

יובל דאדון: לכל הפחות

בועז טופורובסקי: לכל הפחות, אני מנסה לתאר לעצמי, עכשיו אני עם רישיון, עכשיו מאיזושהי סיבה, אני צריך את המרב"ד, בנושא של רישיון נהיגה ואני אחכה חצי שנה לכל הפחות ועד אז?     

יובל דאדון: לא זהו, שבדיוק הנקודה, זה מתחבר רגע לנקודה הנוספת שהעלו כאן, מבחינת פניות הציבור, מבחינת קול הבריאות והקשר מולנו, זה אחד האתגרים שעולה שוב ושוב, על כך שיש ערוצים שונים וזה בחקירה פנימית שלנו, הבנו שדרכי ההתקשרות למרב"ד, מורכב משני פקסים, שני מקומות טלפון, קול הבריאות ומרב"ד1 שזה דרך לשלוח מיילים וגם פיזי אנשים שמגיעים, נכון, אני מסכים איתך באופן מלא ולכן אחד מהדברים שאנחנו בודקים, זה לנטרל את כל הדברים האלו, מקור אחד, פוק על פויינט אחד, הפניות שהן רשומות בצורה מסודרת, שיודעים מי התקבל ואיפה התקבל, אנשי צוות שיושבים בקול בריאות ויודעים בדיוק להיכנס לתוך המערכת ולתת לבנאדם את התשובה המדויקת ביותר

יובל דאדון:  ב-16 לינואר, יש לנו ישיבה משותפת איתם, כדי לבדוק את הדברים אלו, כדי לתת גם את הכלים ואת הדרך, כמו שאמרתי בישיבות קודמות, אנחנו פתוחים לשמוע הצעות - - -     

יצחק פינדרוס: כן, כרגע אתה אומר בנושא הטלפוני, אין כרגע זה, אתה אומר ב-16 לינואר - - -     

יובל דאדון: כן, אנחנו נסדיר את הדבר הזה

יאיר גולן: בשעות מסוימות, בימים מסוימים בשבוע

יצחק פינדרוס: שנייה, חבר'ה, בואו, אחד-אחד

יאיר גולן: אבל אי אפשר להשיג אותם בטלפון

בועז טופורובסקי: רק אני אסיים את מה שאני רוצה להגיד ברשותך, כי אני כבר צריך ללכת לאיזושהי שאילתה ואני מצטער ועוד פעם, אני מגיע ועולה זה לא רציני, אז חשוב לי להגיד לך שזה כן רציני שכל מה שאתם צריכים מאיתנו, אנחנו פוזיציה, קואליציה, בשביל לשפר את המרב"ד, בשביל לייעל את זה, אנחנו מאוד מאוד רוצים, כי מה שקורה, המרב"ד הוא בשביל מי שמטפל בנושאים של תחבורה ורישיון והכול, הוא ממש, אנחנו לא מקבלים עליו פניות טובות, בוא נגיד ככה, אז כל מה שצריך בשביל לשפר את זה, אנחנו כאן, כי זה ממש עושה פקק שעושה רע לאנשים ואנשים שאנחנו לא רוצים לעשות להם רע

יובל דאדון: בהחלט, מסכים עם כל מילה

יצחק פינדרוס: נושא טלפונים והתייחסות לוועדת ניידות הפנימית-     

דניאל פרידמן: גודל רכב

יצחק פינדרוס: כן, גודל רכב, זאת אומרת, המידע שיעבור מוועדת ניידות לגודל רכב, זה אחד הנושאים המרכזיים שהיו בישיבה הקודמת

דניאל פרידמן: גם על הפרוטוקול, שלא מצוין, מה הסיבה שנותנים רכב כזה, או אחר

יצחק פינדרוס: בסדר, ניתן לו לענות, כן, יובל

יובל דאדון: ההחלטה לגבי מתן רכב כזה, או אחר, מסתמך על פרמטרים אובייקטיביים ורפואיים, שזה כולל את הסוג כלי, סוג הכיסא הגלגלים, הגובה שלו, כל האלמנטים האלו, כולל גם התייחסות לזמינות של אותם רכבים, כולל אלמנטים שהם קשורים לפן הרפואי, אך ורק מהדברים האלו, לפעמים מגיעים אלינו לוועדות השגה, אנשים שמדברים על אלמנטים שהם, לא קשורים לפן רפואי מקצועי, דברים שקשורים לקצבה

יצחק פינדרוס: השאלה אם בסוף, האם אתם יכולים להשתמש, בדיוק כמו שעשינו עם 

יצחק פינדרוס:  בדיוק כמו שעשינו עם צה"ל, להשתמש בוועדת ניידות שלכם לאותם צרכים של המרב"ד, שיוריד לכם פניות, זה מה שהיה בישיבה הקודמת ואני חושב שעל זה הוא התכוון

יובל דאדון: זאת אומרת, לאסוף את אותם פרמטרים שלפיהם נקבע סוג הרכב ועל סמך זה לקבל את הזה, מה שנקרא, לעשות וועדה ללא ניידות

יצחק פינדרוס: אם יש צורך עוד פעם לזמן כן, אבל אם אין?     

יובל דאדון: יניב, אתה רוצה להתייחס לזה? יושב ראש מערך הוועדות

יניב תייר: בוקר טוב, יניב תייר, מנהל מערך הוועדות הרפואיות, משרד הבריאות

יניב תייר:  שוב, זה מערך חדש שבנינו, כל האירוע הזה של איחוד וועדות וניסיון לצמצם, גם בזמן רופאים, זה זמן מאוד מאוד יקר וגם ביעילות ושירות הרבה יותר טוב לאזרח, בעצם, אני אתן עוד איזה צעד שעשינו, שוב, אנחנו כנראה לא טובים ביחסי ציבור ואני לא בטוח שזה משהו רע

יניב תייר:  הרופאים שהבאנו כרגע כדי שיבואו ויעזרו לנו בגיבנת המאוד גדולה שקוראת במרב"ד, אלו רופאים בתחום הניידות, אלו רופאים שיושבים בוועדות ניידות - - -     

יצחק פינדרוס: לא, שנייה, אני רוצה להיות ממוקד, אני לא רוצה לאבד

יצחק פינדרוס:  שאלה שעלתה - - -     

יניב תייר: איך ניידות משפיעה על גודל רכב

יצחק פינדרוס: לא, לא, אחד הדברים שעלו פה ודרך אגב, אני מעלה את זה בכל וועדה שוב, אזרח מדינת ישראל, הופיע בפני מדינת ישראל, מבחינתו זה מדינת ישראל, הופיע בפני איזושהי וועדה, איזשהו גוף, אם אפשר להשתמש באותו גוף, לפנייה הבאה שלו, לתחנה הבאה, אין סיבה להגיד לו, אתה יודע, כשאני עולה על רכבת, לא בכל תחנה עושה את זה שוב, עליתי, המערכת המיחשוב של הרכבת, יודעת שהייתי שם, מדינת ישראל קיבלה מידע, עכשיו אמרנו, משרד הבריאות יש לה וועדת ניידות, אותו אדם נכה, הופיע בפני וועדת הניידות ושמה נכתב מצב הרגל שלו, מצב היד שלו, יש אולי דברים שלא נכתבו, זה בסדר ואז תזמינו אותו למרב"ד על דברים שאתם צריכים, השאלה אם אתם יכולים להשתמש, באותו חוות דעת ומידע, בשביל לא לגרום לו להגיע שוב, זאת הייתה שאלה ולכן אני מתמקד בה, כי על זה דיברנו, משכורות רופאים, זה בסדר, אני בכוונה מדבר על זה, כי זה משהו שאנחנו כוועדה כבר שנה, מנסים לשים עליו דגש כל הזמן, אזרח מדינת ישראל, כשמגיע למדינת ישראל, מבחינתו מדינת ישראל, לא משנה, אם בהסכם פוליטי כזה, או אחר, פיצלו את המשרד, הדוגמא הזאת כל הזמן, כן

יניב תייר: אני לא הולך לפנטזיה בכלל שנישב תחת מערכת אחת, כל הגופים, אני הולך למה שכבר פתרנו, כבר דיברנו שוב בוועדה הזו, מספר פעמים על האירוע הזה, אנחנו החל מלפני חודש, עוד איזה פרסום גדול, וועדת התאמת גודל רכב, יושבים על אותה מערכת, אחת לאחת, של וועדות הניידות - - -     

יצחק פינדרוס: מצוין

יניב תייר: אני יושב בוועדת גודל רכב, אני חשוף באופן מלא לכל המידע, לכל מה שהוכרע בוועדת הניידות ומה שהתחלתי להגיד שאפילו עלינו עוד רמה בסיפור הזה, שהרופאים שיושבים בוועדות הניידות, היום באים לעזור לנו והם בעצם, לומדים את עולם התוכן של כשירות הנהיגה, כך שהם יושבים בוועדת הניידות ויושבים על הפרוטוקול שכבר חשוף לנו, הם יוכלו לפרט ולדייק יותר ולהקל עלינו בקבלת ההחלטות

יצחק פינדרוס: מצוין

יצחק פינדרוס:  גם השעון, אבל גם הדיון, אני חושב שאנחנו בדיון הזה, התבשרנו באמת, בשורות משמעותיות מאוד, מאז תחילת הדיונים, בשורות מאוד מאוד משמעותיות

יצחק פינדרוס:  ניקח כמו שאמרתי, את הפרמטרים שדיברנו עליהם בוועדה הקודמת, ארבעה, לפחות מתוך החמישה דברים, בוצעו, הם קרו בשבוע-שבועיים-שלוש האחרונים ולכן אני לא הייתי מתלונן על יחסי ציבור ועל זה, כי אני הייתי ממליץ, אם הייתי הגורם של יחסי הציבור של המרב"ד, זה כן, להמתין חודש וחצי-חודשיים, שאתה יודע בדיוק מה קורה עם ה-24 אלף פניות, איך פילחת אותם, לדעת מה הוריד לך ביטוח לאומי, מה הוריד לך וועדת ניידות, מה הוריד לך הרופאים הנוספים שהגיעו, כמה באמת הם הספיקו לטפל ואז אתה יוצא עם בשורה לציבור, להודיע היום לציבור שהכול הסתדר, אני במקומכם לא הייתי רץ לעשות את זה

יצחק פינדרוס:  אני אתן לך משפט, אני רק רוצה לסכם

יצחק פינדרוס:  א', אנחנו שמחים מאוד על הבשורות, גם על הנושא של העבודה מול ביטוח לאומי, גם על הנושא של עבודה מול משרד התחבורה, להעלאת הגיל, אני מקווה שזה יחתם

רות פרמינגר: נחתם

יצחק פינדרוס: נחתם, מתי, ביום ראשון?     

קריאה: היום

יצחק פינדרוס: היום, אז אני שמח שנחתם

יצחק פינדרוס:  הסתיים השיתוף פעולה, בין המשרדים, אני חושב שהוא משמעותי, אנחנו כן נקיים עוד דיון מעקב בשביל לראות, באמת, מה המשמעויות, כי הרבה, כמו שבועז חידד בסוף, ישלנו הרבה דברים שאנחנו לא יודעים, אנחנו משערים שהם ישפיעו, אם זה יעבוד נכון, אני חושב ש-40 אחוז נמוך מאוד, זה אמור לעבוד הרבה יותר, לפי המספרים שגם אתם דיברתם, דיברתם על 1,900 מול 24 אלף, עכשיו אני אתן לך איזושהי אינדיקציה, אז המשמעות היא הרבה יותר ואם אתה מתוך ה-1,900, הזמנת 1,400 בשלושה חודשים, זה אמור להיות קצת פחות מ-200 יום, פשוט ניסיתי לחשב תוך כדי הדיון פה, המספרים, אז זה בסדר שאנשים לוקחים זה, אבל אני חושב שאנחנו עוד חודש נהיה יותר חכמים, אם נצטרך לזמן עוד דיון עד סוף החודש ואני שמח מאוד שאכן התקדמנו

יצחק פינדרוס:  אני שמח מאוד על הדיון שקיימנו היום, כי הוא משמעותי, כי הדיונים האלה, יש להם משמעות, כן, שומעים הערות מאנשים, גם האנשים שומעים מהמשרדים את מה שקורה, לדיון הזה יש משמעות, הוא טוב והוא מועיל

יצחק פינדרוס:  תודה רבה לכם, על העבודה המדהימה, תודה רבה לכל הארגונים שבאמת נמצאים כאן

רות פרמינגר: משפט קטן

רות פרמינגר:  אני רוצה להגיד שמהניסיון שלנו בנושא של המלחמה, המנכ"לית של הביטוח הלאומי, העמידה לרשותנו, מישהי מהמשרד שלה, לבעיות דחופות ואקוטיות, מאחר ואנחנו נמצאים בעידן של מלחמה והחלמה, אני מבקשת לקבל מהמרב"ד, מישהו שאנחנו נוכל לפנות אליו - - -     

יצחק פינדרוס: עוד לא, עוד לא, תני להם להתחיל לסיים תיקים, עוד חודש, נדע על מה הם עובדים, אבל בואי

רות פרמינגר: מייל, מייל, אפילו מייל, אנשים מחכים, אפילו לא מייל?     

יצחק פינדרוס: בסדר, תנסו להגיע לאיזשהו דרך, בסדר גמור

יצחק פינדרוס:  תודה, תודה רבה, הישיבה נעולה